text:
KITAB DARDIR 'ALA QISHOTIL ISRO' WAL MI'ROJ
Dikarang Ku Sayyid Ahmad Dardir Disusun Ku Asep Mulyana Ar-Rapuhani Diblog Ku Abdul Ghoets At-Taluni
B U B U K A
bismilaahir rohmaanir rohim alhamdulillaah washolatu 'ala rosulillah
☆
⊙ wa ba'du ⊙
Bismilah anu janten sekar pangjajap, salaksa pedar panutur sarebu catur, pangambah aworna kedal.
Dipirig ku lapad Alhamdu, anu janten panundung rambu takabur, pangusir sirik munapik anu salamina ngahalangan jorelatna teja Al-Quran dina manah.
-
MALAIKAT NYUCIKEUN HATE NABI SAW
Tetkala muntojian (turon miring), sumping Malaikat Jibril, Malaikat Mingka'il sareng malaikat nu sanesna, mangka nyandak Malaikat Jibril, Malaikat Mingkail sareng nu sanesna ka
Kanjeng nabi, teras nangkarakeun malaikat kana tonggongna Kanjeng Nabi, teras malaikat Jibril marentah ka Malaikat Mingkail miwarang pangnyandakeun cai zam-zam.
Wapi riwayatin (dina hiji riwayat), beulah hateup lalangit bumina Kanjeng Nabi, teras lungsur Malaikat Jibril. Teras Malaikat Jibril ngabelek tina legok dadana Kanjeng Nabi tina legog dada dugi kana handapeun udel.
Teras Malaikat Jibril marentah
ka Malaikat Mingka'il miwarang pangnyandakeun bokor cai zam-zam, bari ngadawuh Malaikat Jibril: "Supaya kami bisa meresihan kana dadana Kanjeng Nabi", mangka ngaluarkeun malaikat kana Qolbuna Kanjeng Nabi, teras Malaikat Jibril ngawasuh kana
eta Qolbu kalawan 3 wasuhan.
Teras Malaikat Jibril ngalaan perkara anu aya perkara dina Qolbuna Kanjeng Nabi, nyatana rereged.
Teras Malaikat Jibril miwarang ka Malaikat Mingka'il, miwarang nyandak bokor anu di isi cai zam-zam dugi ka 3 kali wangsulan.
Saterasna disanggakeun bokor tina emas anu dipinuhan ku hikmah (ma'rifat) sareng iman dina dadana Kanjeng Nabi, sareng minuhan malaikat ka Kanjeng Nabi kana Hilim (henteu getas harupateun), elmu, yaqin sareng islam.
Teras ngalitakeun deui (ngarapetkeun) malaikat kana dadana Kanjeng Nabi, teras ngacap malaikat dina walikat duanana Kanjeng Nabi kalawan cap Kanabian.
-
NABI SAW TUNGGANG BUROQ
Ari Buroq teh eta sato bodas anu jangkungna saluhuren himar sahandapeun bigol. Ari lengkahna talapok Buroq satungtung paningal (sakedet netra). Ari 2 ceulina Buroq gular giler.
Di mana-mana datang manggihan gunung sok ngajangkungan suku nu tukang, mendekan suku nu hareup.
Di mana-mana datang manggihan jurang sok ngajangkungan suku hareup mendekan suku tukang. Jadi eta tetep
datar tonggong Buroq.
Ari eta Buroq ngagaduhan jangjang 2 anu aya dina ping-ping 2, nambahan kuat eta Buroq ku sabab ayana jangjang 2 aya di antara ping-ping 2.
Barang diangsongkeun di payuneun Kanjeng Nabi, eta Buroq ngadat, mangka nyerek (nyepengan) Malaikat Jibril kana eta Buroq kana suku hareupna eta Buroq tina susurina Buroq. Teras ngdawuh Malaikat Jibril ka eta buroq: "Heh Buroq, naha maneh teh embung di tunggangan ku Makhluk anu parantos ngadambel Alloh ka eta makhluk anu mulya, nyatana Kanjeng Nabi Muhammad saw?".
Mangka saparantos kitu eta Buroq kacida
isina. Bakating ku isin eta Buroq, sahingga bijil nyakclakkan cikaringetna eta Buroq.
Saparantos kitu mah kakara eta Buroq teh cicing.
Dina sapalih kaul, dina Kitab Tijanu Jawahir, sababna buroq ngadat, hoyong ditunggangan ku Kanjeng Nabi nalika Kanjeng Nabi bade lebet ka sorga, teras nyepengkeun dampal panangan Kanjeng Nabi kana pundukna Buroq
ciri tawis ti Kanjeng Nabi.
Kusabab kacida bungahna, sahingga eta Buroq ngajangkungan dugi ka 40 hasta.
Saparantos cicing eta Buroq, teras tunggang Kanjeng Nabi kana eta Buroq.
Sarehna, aya ti sapalih ambiya anu tunggang kana eta Buroq sateuacana Kanjeng Nabi. Ngadawuh Sa'id Ibnu Mas'ud sareng nu sanesna: "Ari eta Buroq tutunggangan Nabi Ibrohim as nalika angkat ka Baitul Harom.
-
ISRONA NABI SAW DISARENGAN KU MALAIKAT JIBRIL AS
Ari Malaikat Jibril belah katuhu Kanjeng Nabi, ari Malaikat Mingka'il mah belah kenca Kanjeng Nabi.
Tapi mungguh Ibnu Sa'id mah, anu nyepeng sangawedi Buroq Malaikat Jibril, ari anu nyepeng kadalina, eta Malaikat Mingka'il, sahinga dugi ka hiji tanah (kebon korma), teras ngadawuh Malaikat Jibril ka Kanjeng Nabi. Piunjukna miwarang lungsur, teras miwarang netepan 2 rokaat, teras kanjeng Nabi netepan 2 rokaat, teras naros Malaikat Jibril ka Kanjeng Nabi, piunjukna: "Naha uninga henteu tempat anu diangge netepan nembe?".
Waler Kanjeng Nabi: "Hente terang".
Teras Malaikat Jibril masihan terang, yen ieu tempat teh Tanah Toyibah, ieu tempat teh tempat Muhajiroh.
Mangka tunggang deui Kanjeng Nabi kana Buroq.
Saparantos dugi kana hiji tempat, Malaikat Jibril miwarang lungsur, teras miwarang netetepan 2 rokaat ka Kanjeng Nabi, teras naros Malaikat Jibril ka Kanjeng Nabi, piunjukna: "Naha uninga salira tempat anu diangge netepan ayeuna?".
Waler Kanjeng Nabi: "Henteu terang".
Saur Malaikat Jibril: "ieu teh Tanah Madyan ingda sajarotu Musa.
Teras Kanjeng Nabi tunggang deui kana Buroq, berangkat sareng Malaikat Jibril.
Saparantos dugi kana hiji tempat, malaikat Jibril miwarang lungsur ka Kanjeng Nabi sareng miwarang netepan 2 rokaat, teras kanjeng nabi netepan 2 rokaat. Malaikat Jibril tumaros ka Kanjeng Nabi, piunjukna: "Naha uninga salira tempat naon anu tos di angge netepan nembe?".
Waler Kanjeng Nabi: "Henteu terang".
Dawuhan Malaikat Jibril: "Ieu teh Tanah Tursina, di mana
ieu tempat teh tilas Dadawuhna Alloh ka Nabi Musa as.
Mangka teras tunggang deui Kanjeng Nabi kana Buroq, teras berangkat sareng Malaikat Jibril.
Saparantos dugi ka hiji tempat, mangka katinggal baracakna Tanah (kota Sam), Baitul Muqodas.
Teras Malaikat Jibril
miwarang lungsur ka kanjeng Nabi miwarang netepan 2 rokaat, mangka teras Kanjeng Nabi lungsur tina Buroq sareng netepan 2 rokaat dina eta tempat. Dawuhan Malaikat Jibril ka Kanjeng Nabi, piunjukna: "Naha terang henteu salira kana ieu tempat anu tos diangge netepan?".
Waler Kanjeng Nabi: "Henteu terang".
Dawuhan malaikat, ieu teh Tanah Baitul Lahmi, tilas tempat lahirna Nabi
'Isa as ibnu Mariam".
Patarosan malaikat ka Kanjeng Nabi eta sadayana terangeun Kanjeng Nabi, nanging Kanjeng Nabi nuju "Ta'abud", nuju turut
kanu nyandak, nyaeta Malaikat Jibril, anjeuna henteu wantun ngalalangkungan kanu nyandak sanajan
anjeuna terangeun.
-
NABI SAW DIGANGGU KU IFRIT
Dina mangsa ngaleret Kanjeng Nabi ka eta ifrit, katinggal ku Malaikat Jibril. Dawuhan Malaikat Jibril: "Eling-eling! Naha salira teh henteu terang kana kalimah? Di mana eta kalimah dibacakeun yakti pareum eta obor jeung yakti kaduruk eta ifrit".
Dawuhan Kanjeng Nabi: "Sumuhun mangga".
Dawuhan Malaikat
Jibril: "Ucap ku anjeun:
"aùdzu biwajhhillàhhil karìm, wa bikalimàtillàhhit tammàtil latì là yujàwizu hhunna barruw wa là fàjirum ming syarri mà yangzilu minas samà-i wa ming syarri mà ya'riju fihà wa ming syarri mà dzaro-a fil ardli wa ming syarri mà yakhruju minhhà wa mim fitanil laili wan nahhàri wa ming thowàriqil laili wan nahhàri illà thòriqo yathruqu bikhoiriy yà rohmànu".
Hartosna:
"Nyalindung abdi sadaya kalawan dzat Alloh anu mulya, sareng kalawan pirang-pirang kalimah Alloh anu
sampurna anu teu nyanding eta perkara ka urang sadaya, jeung teu aya ka alusan tina gorengna perkara anu lungsur eta perkara ti Langit jeng tina gorengna perkara anu kumarayap eta perkara di bumi, jeung tina fitnahna peuting
jeung beurang, jeung tina pirang-pirang ngambahna peuting jeung beurang, anging jalan anu lumampah eta jalma kalawan kasaean. Heh Dzat Anu Asih".
Saparantosna ngaosken eta du'a, mangka ngajungkel ti suksruk dua biwirna eta ifrit sareng pareum eta obor.
Teras arangkat deui sadayana, Kanjeng Nabi Malaikat Jibril.
-
KAOM SABILILLAH
Mangka tumaros Kanjeng Nabi ka Malaikat Jibril, saurna: "Perkara naon sareng kaum nu kumaha ieu teh?".
Mangka Malaikat Jibril ngawaler: "Ieu kaum kabeh teh pejuang dina jalan Alloh, sarta nganafkahkeun ieu kaum kana ieu perkara dina jalan Alloh, mangka ngagantian Alloh kana eta perkara ku pirang-pirang tikeleun, dugi ka 700 tikeleun.
-
NABI SAW NGAMBUNG SEUSEUNGITAN SITI MASITHOH
Waler Malaikat Jibril: "Ieu teh sengitna Siti Masitoh tukang nyisiran budak Fir'aun anu istri".
Dina hiji mangsa, Siti Masitoh nuju nyisiran putra Fir'aun anu istri. Tetkala nuju nyisiran, eta sisir murag, mangka ngucap Siti Masitoh: "Bismillahi kalawan nyebat
jenengan Pangeran, ruksak Fir'aun".
Barang ngadangu ucapan Siti Masitoh, eta putra istri Fir'aun tumaros ka Siti Masitoh: "Naha tetep ka anjeun aya Pangeran salian ti bapa kami?".
Mangka ngaweler Siti Masitoh: "Leres, puguh we aya mah".
Teras eta putra Fir'aun ngalaporkeun kajadian eta ka Fir'aun, mangka ngundang Fir'aun ka Siti Masitoh oge sadayana kulawarga Siti Masitoh, teras ditaros Siti Masitoh, pokna: "Naha tetep ka anjeun Pangeran salian ti kami?".
Mangka ngawaler Siti Masitoh: "Ari Pangeran abdi jeung Pangeran aranjeun eta Alloh".
Saparantos ngadangu waleran Siti Masitoh, Fir'aun ngolo-ngolo supados Siti Masitoh balik deui kana agama manehna sarta ninggalkeun agama Siti Masitoh, sareng kulawargana. Tapi Siti Masitoh tetep kiat imanna.
Akhirna Fir'aun mutuskeun yen bade ngahukuman mati ka Siti Masitoh.
Siti Masitoh ngadawuh ka Fir'aun: "Hiji kasaen ti anjeun anu tetep mangfa'at kangge abdi sadaya mun mah anjeun maehan ka abdi
sadaya. Abdi aya panuhun ka salira, muga ngajadikeun ka abdi sadaya dina tempat sareng kuburan anu sahiji. Upami salira ngajadikeun kitu, eta hiji ka saean pikeun salira".
Mangka ngawaler fir'aun ka Siti Masitoh, sareng keluargana: "Beurat-beuratna mah kami ka anjeun teh, asa geus jeung kulawarga. Tapi dalah kumaha, ieu hukum kudu dilaksanakeun ku kami".
Teras Fir'aun marentah supaya ngayakeun kancah sarata, supaya diseuneuan, maksadna bade ngulub Siti Masitoh sakulawarga, mangkaning anu dieusi cai ampul-ampulan.
Teras Fir'aun marentah ngalungkeun kulawarga Siti Masitoh hiji-hiji, kantun Siti Masitoh sareng putrana anu alit anu masih keneh dina ayunan.
Siti Masitoh bingung ninggal putrana anu masih bayi.
Kalawan izin Alloh, eta bayi nyarios: "Mangga ibu, tong mangmang deui, geura alungkeun abdi ku ibu. Saenyana ngalungken ibu ka abdi eta haq".
Saparntos ngadangu cariosan putrana kitu, anjeuna teras ngalungkeun putrana kana kancah, teras disusul ku anjeuna.
-
OPAT OROK ANU BISA CACARITA
(1) Putra Siti Masitoh.
(2) Orok anu janten saksi Nabi Yusuf as nalika sareng Siti Julaekha.
(3) Orok anu janten saksi Shohibul Jurej.
(4) Nabi 'Isa Ibnu Mariam nalika nuju dina gendongan.
-
RUKSAKNA JALMA ANU SOK NGABEUBEURAT KANA SHOLAT
Mangka ngawaler Malaikat Jibril: "Ieu teh jalma anu sok ngabeubeurat kana sholat anu difardhukeun".
-
HINANA JALMA ANU TEU MERE SHODAQOH
Eta kaom bari ngadalahar kayu "dore" sareng kayu "jakum", kayu anu carucukan, bacin (haseum) jeung bauna kacida. Eta kayu moal aya di alam dunya, anging ayana di Jahanam, jeung ngadaharan areng jeung karikil Jahanam.
Mangka tumaros Kanjeng Nabi ka Malaikat Jibril: "Kaom naon ari nu kieu tingkahna, ya Jibril?".
Malaikat Jibril ngawaler: "Ieu kaom teh anu tara ngalakonan sidqoh hartana jeung tos dolim ku hiji perkara ka Gusti Alloh.
-
JALMA ANU RESEP NGADEUKEUTAN PERKARA ANU NGAJURUS KANA ZINA SEPERTI NGADAHAR DAGING ATAH ANU BURUK
Malaikat Jibril ngawaler: "Ieu teh sabagian umat anjeun anu milih awewe haram ninggalkeun awewe halal bari nginep nepi ka isuk-isuk".
-
DIKEREWESNA JALMA ANU SOK NGAHALANGAN KANA JALAN ALLOH KU HIJI TANGKAL
Waler Malaikat Jibril: "Ieu teh ti bagian umat anjeun anu ngahalangan ka jalma di jalan anu bari ngancam ka eta jalma malengos tina jalan Alloh.
-
DIKOCORKEUNANA GETIH JALMA ANU SOK NGADAHAR RIBA
Mangka ngawaler Malaikat Jibril: "Ieu teh jalma tukang ngadahar riba".
-
DITEUKTEUKNA LETAH JALMA ANU SOK NYEBARKEUN FITNAH
Tumaros Kanjeng Nabi: "Tingkahna jalma naon ari nu kitu, ya Jibril?".
Waler Malaikat Jibril: "Eta teh tingkah kaom ti bagian umat anjeun anu ngomong fitnah eta kaom ka umat anjeun, bari eta umat teu pernah migawe kana eta perkara.
-
JALMA NU TUKANG NGUPAT DIKEREWESAN KU KUKUNA SORANGAN
Mangka naroskeun Kanjeng Nabi: "Tingkah jalma naon ari nu kitu, ya Jibril?".
Waler malaikat Jibril: "Eta jalma teh sok ngomong eta jalma karena ngupat ka manusa jeung nibakeun hartana manusa.
-
MOAL BISA BALIKNA JALMA ANU NGAJARKEUN KALIMAH ANU AGUNG BARI TEU NGARTI KANA ETA KALIMAH
Kangjeng Nabi tumaros ka malaikat Jibril: "Perkara naon ari nu kieu?".
Waler Malaikat Jibril: "Ieu teh hiji lalaki ti bagian umat anjeun anu sok ngomong kana pirang-pirang kalimah nu agung, teras nalangsa eta jalma teu mampuh ngamaksud kana eta kalimah.
-
KUSABAB NABI SAW TEU NGAWARO KANA PANGGERO YAHUDI MAKA TEU JADI UMATNA YAHUDI
Mangka Kanjeng Nabi teu ngajawab kana eta panggero.
Kangjeng Nabi tumaros: "Bangsa naon ari nu kitu, ya Jibril?".
Mangka ngawaler Malaikat Jibril: "Eta teh lalaki bangsa yahudi. Lamun mah anjeun ngajawab kana eta panggero, yakti jadi yahudi umat anjeun.
-
KUSABAB NABI SAW TEU NGAWARO KANA PANGGERO NASRONI MANGKA TEU JADI UMATNA NASRONI
Samangsa-mangsa nuju berjalan, aya nu ngagero ti jihat kencaeun Kangjeng Nabi, pokna: "Ya Muhammad, dagoan heula kami, kami aya taroskeuneun ka
anjeun.".
Tapi Kangjeng Nabi teu ngajawab kana eta panggero.
Tumaros Nabi saw ka Malaikat Jibril: "Ya Jibril, jalma bangsa naon nu kitu?".
Mangka ngawaler Malaikat Jibril: "Eta teh jalma bangsa nasroni. Lamun mah anjeun ngajawab kana eta panggero, yakti jadi nasroni umat anjeun".
-
KUSABAB NABI SAW TEU NGAWARO KANA PANGGERO DUNYA MANGKA TEU JADI UMATNA BEUKI KANA DUNYA
Eta leungeunna pinuh ku perhiasan nepi kana sikuna.
Ngadambel ka
eta istri kersana Alloh, mangka ngagero eta awewe ka Kangjeng Nabi: "Ya Muhammad, dagoan kami, kami aya taroskeuneun ka anjeun!".
Mangka Kangjeng Nabi teu ngawaler ka eta awewe.
Tumaros Nabi saw ka Malaikat Jibril: "Ya Malaikat Jibril, awewe naon ari eta?".
Mangka ngawaler Malaikat Jibril: "Eta teh dunya. Lamun mah anjeun ngajawab kana panggero eta awewe, yakti milih
umat anjeun kana dunya ninggalkeun perkara akherat.
-
PANGGERO IBLIS
Kangjeng Nabi nuju
ngambah perjalananan, nalika keur kitu, mendakan hiji jalma kolot bari gegeroan jauh ti jalan: "Kadieu ya Muhammad!".
"Saha eta, ya Jibril?", saur Kanjeng Nabi.
Mangka marentah Malaikat Jibril: "Indit anjeun, ya Muhammad!".
Dawuhan Kangjeng Nabi: "Naon ieu teh?".
Malaikat ngawaler: "Ieu teh musuh anjeun, tegesna iblis anu maksud megatan eta iblis kana perjalanan anjeun".
-
UMUR DUNYA TEH GEUS KOLOT
"Ya Jibril, saha eta teh?", saur Kanjeng Nabi.
Mangka ngawaler Malaikat Jibril: "Tong dilieuk, eta teh umur dunya".
Teras angkat deui Kanjeng Nabi, sahingga dongkap ka kota Baetul Muqodas, teras kangjeng Nabi lebet ka kota tina pintu gerbang anu jihat Yaman.
Mangka teras Kanjeng Nabi lungsur tina buroq, teras nalian Kanjeng Nabi kana buroq dina lawang masjid dina buledan anu paranti nalian para nabi kana buroq.
Muga-muga ka para nabi rohmat sareng salam.
-
NABI SAW JADI IMAM PARA NABI
Mangka naretepan Kanjeng Nabi sareng malaikat 2 rokaat sewang.
Mangka henteu kantos lami calik sahingga kumpul jalma-jalma anu seuer. Mangka uninga Kanjeng Nabi saw ka pirang-pirang nabi di antara nu
ngadeg, nu ruku sareng anu sujud.
Mangka teras aya nu adzan sareng diiqomatan sholah. Mangka ngadeg para nabi sadayana halna sababaraha jajar bari ngarantosan kanu bade ngimaman ka aranjeuna.
Mangka nuyun Malaikat Jibril kana panangan Kanjeng Nabi saw, mayunkeun Malaikat Jibril ka Kangjeng Nabi. Mangka netepan Kanjeng Nabi sarta sadayana 2 rokaat.
Ari anu diriwayatkeun ku Ka'ab mah, nyaeta: Mangka adzan Malaikat Jibril, terus lungsur malaikat ti langit, sareng ngempelkeun Alloh ka Kangjeng Nabi, para rosul, sareng sadayana nabi. Mangka netepan Kanjeng Nabi, malaikat, sareng sadaya para rosul.
Samangsa-mangsa Kanjeng Nabi rengse netepan, mangka tumaros Malaikat Jibril: "Ya Muhammad, terang salira nu netepan di pengker anjeun?".
Waler Kanjeng nabi: "Henteu terang".
Mangka ngadawuh Malaikat Jibril: "Eta teh sakabeh nabi anu di utus ku Alloh swt".
Sarengsena ti eta, pada muji sakur-sakur nabi ka Pangeran, kalawan pamuji
anu sararae.
Ngadawuh Kangjeng Nabi saw: "Ari aranjeun kabeh ngaralem ka Pangeran anjeun, kami oge ngalem ka Pangeran kaula".
Teras Kanjeng Nabi sasauran: "Puji eta tangtu ka Alloh, dzat anu ngutus ka kaula, kalawan jadi rohmat ka 'alam kabeh, sareng ka sakabeh jalma anu ngabubungah sareng anu nyingsieunan. Sareng nurunkeun Alloh ta'ala ka kaula kana Quran, anu dina eta
Quran teh pertelaan kana sakur perkara. Sareng ngajadikeun Alloh ka umat kaula anu pangsae-saena umat di antara manusa. Ngajadikeun Gusti Alloh ka umat kaula kana umat anu nengah-nengah, sareng ngajadikeun Alloh ka umat kaula umat anu awal sareng anu paneri. Sareng ngajembarkeun Alloh Ta'ala kana dada kaula, sareng ngalebur Alloh Ta'ala kana dosa kaula, sareng ngagelaran Alloh Ta'ala kana sesebutan kaula, sareng ngajadikeun Alloh Ta'ala ka kaula anu muka jeung anu nutup.
Mangka ngadawuh Kanjeng Nabi Ibrohim as: "Tina sabab anu dicarioskeun ieu, jadi ngunggulan Muhammad ka aranjeun kabeh".
-
ARAK LAIN INUMAN UMAT ISLAM
Ngadawuh Jibril as ka Kanjeng Nabi: "Tos milih salira kana agama islam. Lamun mah salira milih jeung ngaleueut kana arak, mangka yakti lacut umat salira moal turut maranehna ka salira, anging sakedik anu nurut ka salira".
Dina sapalihna riwayat dicarioskeun, saenya-enyana wadah teh eta aya tilu. Ari anu wadah katiluna nyaeta cai.
Malaikat Jibril ngadawuh ka Kanjeng Nabi: "Lamun mah salira milih jeung ngaleueut kana cai, yakti ka kerem umat salira.
Dina sapalihna deui riwayat anu sanesnya nyarioskeun, saenya-enyana salah sahijina tina wadah anu tilu anu di asongkeun ka Kanjeng Nabi eusina aya madu.
-
NABI SAW DITAEKEUN KA LANGIT KAHIJI SARTA TEPANG SARENG NABI ADAM AS
Teras didongkapkeun ka Kanjeng Nabi hiji taraje, anu paranti
naek kana eta taraje arwahna bani Adam, mangka teu ninggal sadaya makhluk anu leuwih alus tibatan eta taraje, satete tina perak jeung satete tina emas. Ari eta taraje asalna ti sorga firdaus anu ditaretes ku Inten Lu-Lu.
Beulah katuhueun Kanjeng Nabi saw ngagedeng malaikat jeung beulah kencaeunana ge malaikat, mangka naek Kanjeng Nabi sareng malaikat Jibril, sahingga dugi kana hiji lawang tina lawang langit dunya, anu diaranan lawang Hafadoh. Jeung dina eta lawang Hafadoh aya malaikat anu dijenengan Malaikat Isma'il.
Ari Malaikat Isma'il teh anu nyepeng langit dunya, tempat cicingna di awang-awang. Eta malaikat henteu pernah naek ka langit oge henteu pernah turun ka bumi sama sakali, anging dina dintenan pupusna Kangjeng Nabi saw.
Ari payuneun Kanjeng Nabi, ngagedeng 70.000 malaikat, anu sarat saban-saban malaikat wadya balad ti golongan malaikat 70.000 malaikat. Teras Malaikat Jibril ngetrok kana eta lawang. Saur nu ngajaga: "Saha eta?".
Ngawaler Malaikat Jibril: "Kami Jibril".
Naros deui malaikat nu ngajaga lawang: "Sareng saha anjeun?".
Diwaler ku Jibril as: "Sareng Muhammad".
Saur nu ngajaga lawang: "Naha geus diutus Muhammad?".
Dijawab ku Jibril as: "Atuh puguh".
Dina hiji riwayat nu ngajaga lawang naros: "Naha temen-temen tos diutus?".
Diwaler ku Jibril as: "Atuh puguh we atos mah".
Dawuhan anu ngajaga lawang: "Bagja temenan ka Muhammad di tempat lega sareng di ahli. Muga-muga Alloh manjangkeun umur ki dulur anu jadi gaganti. Saestuna pangsae-saena dulur nyaeta Muhammad, sareng pangsae-saena gaganti nyaeta Muhammad. Mangga linggih, linggih Muhammad".
Mangka dibuka lawang langit kangge Kanjeng Nabi sareng Malaikat Jibril.
Samangsa-mangsa Kanjeng Nabi ucul-ucul dugi di langit kahiji, anjeuna pendak jeung Nabi Adam as.
Ari Nabi Adam teh bapana sakabeh jalma.
Dina dintenan anjeuna didamel ku Alloh Ta'ala, diasongkeun ka anjeuna pirang-pirang arwah ti para nabi sareng arwah turunannana anu mu'min. Mangka ngadawuh anjeuna: "Ruh nu alus jeung nafsu anu sae, jadikeun ku aranjeun
nafsu kana surga 'Iliyin.
Mangka kari-kari diasongkeun ka Kangjeng Nabi Adam as ruh-ruh turunannana anu kafir, mangka ngadawuh anjeuna: "Ruh anu goreng jeung nafsu nu goreng, jadikeun ku aranjeun nafsu kana naraka Sijjin".
Sareng ningal Kangjeng Nabi Adam ka beulah katuhu kana pirang-pirang ruh sareng panto, anu tina eta panto kaluar angin anu seungit. Sareng ti beulah kenca ningal kumpulan ruh sareng panto, anu kaluar tina eta panto angin
anu banget bauna. Mangka samangsa-mangsa anjeuna ningal ka beulah katuhu, mangka anjeuna gumujeng sareng ngarasa bungah. Dimana-mana ningal ka beulah kenca, mangka anjeuna nalangsa sareng nangis.
Mangka uluk salam Kanjeng Nabi Adam ka Kangjeng Nabi saw, sarta ngawaler Kanjeng Nabi saw.
Ngadawuh Kangjeng Nabi Adam as: "Bagea sumping heh putra anu sholeh sareng nabi anu sholeh!".
Tumaros Kanjeng Nabi saw: "Saha ari eta, ya Jibril?".
Ngadawuh Malaikat Jibril: "Eta teh bapa salira, Nabi Adam. Ari anu eta pirang-pirang ruh, eta teh ruh turunannana. Mangka ari nu beulah katuhu, eta kabeh ahli sorga. Ari nu beulah kenca, eta kabeh ahli naraka. Di mana-mana ningal salirana kabeulah katuhu, anjeuna seuri sareng ngarasa bingah salirana. Di mana-mana salirana ningal kabeulah kenca, anjeuna ceurik ngarasa sedih. Ari panto ti beulah katuhu, eta panto sorga. Jeung ari panto belah kenca, eta panto jahanam. Di mana-mana ningal anjeuna anu asup kana eta lawang anu beulah katuhu ti turunannana, anjeuna seuri sareng ngarasa bungah. Di mana-mana ningal anjeuna anu lebet ti putra putuna kana lawang beulah kenca, anjeuna ceurik sareng nalangsa.
Mangka kari-kari ngalangkung Kanjeng Nabi sakedik, anjeuna mendakan anu keur dahar riba sareng harta yatim sareng tarukang zinah, sareng nu sanesna kabeh kana tingkah anu goreng sapertos anu ti payun, hana anu leuwih goreng.
-
NABI SAW DITAEKEUN KA LANGIT KADUA SARTA TEPANG SARENG NABI ISA AS OGE SARENG NABI YAHYA AS
Di dinya Malaikat Jibril nyuhunkeun dibukakeun lawang ka malaikat anu ngajaga lawang.
Naros anu ngajaga lawang: "Saha ieu teh?".
Ngawaler Malaikat Jibril: "Jibril!".
"Sareng saha anjeun?", saur nu ngajaga lawang.
"Sareng Tuan Muhammad", ngawaler Jibril as.
Saur nu ngajaga lawang deui: "Naha parantos diutus anjeuna?".
Ngawaler Malaikat Jibril: "Puguh we atos mah".
Mangka ngadawuh anu ngajaga lawang: "Bagea linggih di tempat lega sareng di ahli. Muga-muga manjangkeun Alloh kana yuswana ki dulur anu jadi gaganti. Saestuna, pangsae-saena dulur sareng pangsae-saena gaganti sareng pangsae-saena anu sumping nyaeta Muhammad".
Saparantos kitu dibuka lawang langit kangge Malaikat Jibril sareng Kanjeng Nabi saw.
Samangsa-mangsa Kanjeng Nabi ucul-ucul di langit kadua, anjeuna pendak sareng putra bibi ti ibu dua, Nabi Isa as putra Mariam, sareng Nabi Yahya as putra Nabi Zakaria as, sarta kaom-kaomna anu sarupa anggoan sareng rambutna seperti Nabi Isa sareng Nabi Yahya.
Ari Nabi Isa eta sedeung tur dedeg anu codong kana beureum sareng bodas, anu te pati galing rambut mastakana sapertos kakara beres ibak cai haneut ti jamban. Anu wajahna eta Nabi Isa as sarimbagan sareng 'Urwah Ibnu Mas'ud Saqofi.
Tidinya Nabi Isa sareng Nabi Yahya as uluk salam ka Kanjeng Nabi saw sarta diwaler ku Kanjeng Nabi saw kana eta panyalam. Mangka ngadarawuh Nabi Isa as sareng Nabi Yahya as: "Bagea
sumping heh dulur anu sholeh sareng Nabi anu sholeh".
Salajengna aranjeuna ngadaru'akeun ka Kanjeng Nabi ku du'a-du'a kasaean.
Samangsa-mangsa Kanjeng Nabi ucul-ucul di langit kadua, anjeuna pendak sareng putra bibi ti ibu dua, Nabi Isa as putra Mariam, sareng Nabi Yahya as putra Nabi Zakaria as, sarta kaom-kaomna anu sarupa anggoan sareng rambutna seperti Nabi Isa sareng Nabi Yahya.
Ari Nabi Isa eta sedeung tur dedeg anu codong kana beureum sareng bodas, anu te pati galing rambut mastakana sapertos kakara beres ibak cai haneut ti jamban. Anu wajahna eta Nabi Isa as sarimbagan sareng 'Urwah Ibnu Mas'ud Saqofi.
Tidinya Nabi Isa sareng Nabi Yahya as uluk salam ka Kanjeng Nabi saw sarta diwaler ku Kanjeng Nabi saw kana eta panyalam. Mangka ngadarawuh Nabi Isa as sareng Nabi Yahya as: "Bagea
sumping heh dulur anu sholeh sareng Nabi anu sholeh".
Salajengna aranjeuna ngadaru'akeun ka Kanjeng Nabi ku du'a-du'a kasaean.
-
NABI SAW DITAEKEUN KA LANGIT KATILU SARTA TEPANG SARENG NABI YUSUF AS
Di eta langit Malaikat Jibril nyuhunkeun dibukakeun kana lawang langit.
Mangka naros anu ngajaga eta lawang: "Saha ieu teh?".
Ngawaler Malaikat Jibril: "Jibril!".
Naros deui anu ngajaga lawang: "Sareng saha anjeun?".
"Sareng tuan Muhammad", saur Jibril.
"Naha geus diutus?", saur nu ngajaga lawang.
Ngawaler malaikat Jibril: "Atuh puguh we atos mah".
Ngadawuh deui anu ngajaga lawang: "Bagea sumping di tempat lega sareng ahli. Muga-muga manjangkeun yuswa Alloh Ta'ala ka ki dulur anu jadi
gaganti. Mangka ari
pangsae-saena dulur nyaeta Muhammad sareng ari pangsae-saena gaganti sareng pangsae-saena anu sumping eta sumping Muhammad".
Mangka dibuka lawang langit ka Kangjeng Nabi sareng Malaikat Jibril.
Samangsa-mangsa Nabi saw ucul-ucul, anjeuna pendak sareng Nabi Yusuf as anu disarengan ku sagolongan tina kaomna. Mangka uluk salam Kanjeng Nabi ka Nabi Yusuf, sarta ngawaler nabi Yusuf kana salamna Kanjeng Nabi saw.
Ngadawuh Nabi Yusuf as: "Bagea sumping heh dulur anu sholeh sareng nabi anu sholeh".
Sareng ngadu'a Nabi Yusuf ka Kangjeng Nabi kalawan ku kasaean.
Ari Kanjeng Nabi Yusuf dipasihan saparo kakasepan.
Dina hiji riwayat, Nabi Yusuf teh pangkasepna anu didamel ku Gusti Alloh ta'ala. Parantos ngungkulan Nabi Yusuf ka jalma kalawan kakasepan saperti ngungkulannana bulan dina peutingan purnama kana pirang-pirang bentang.
Ngadawuh Kanjeng Nabi: "Saha ieu teh, ya Jibril?".
Mangka ngadawuh Malaikat Jibril: "Ieu teh dulur salira, Nabi Yusuf".
-
NABI SAW DITAEKEUN KA LANGIT KAOPAT SARTA TEPANG SARENG NABI IDRIS AS
Tidinya Malaikat Jibril nyuhunkeun dibukakeun lawang langit ka malaikat anu ngajaga lawang.
Naros anu ngajaga lawang: "Saha ieu?".
Ngawaler Malaikat Jibril: "Jibril!".
"Sareng saha?", saur nu ngajaga lawang.
Diwaler deui ku Jibril as: "Sareng tuan Muhammad".
"Naha parantos diutus anjeuna?", saur malaikat nu ngajaga lawang.
Dawuhan Malaikat Jibril: "Puguh we atos mah".
Mangka ngadawuh anu ngajaga: "Bagea sumping di tempat lega sareng ahli. Muga-muga manjangkeun yuswa
Alloh ta'ala ka ki dulur anu jadi gaganti. Ari pangsae-saena dulur
nyaeta Muhammad. Ari pangsae-saena gaganti sareng pangsae-saena anu sumping nyaeta sumpingna Muhammad".
Mangka dibuka langit
ka Kangjeng Nabi sareng Malaikat Jibril.
Samangsa-mangsa Nabi saw leureuh, anjeuna pendak sareng Nabi Idris as anu parantos diangkat ku Alloh Ta'ala kana tempat anu luhur.
Mangka uluk salam Kangjeng Nabi ka Nabi Idris as kalawan ngawaler anjeuna kana eta salam.
Ngadawuh Nabi Idris: "Bagea sumping heh dulur anu sholeh sareng nabi anu sholeh".
Mangka ngadu'akeun Nabi Idris ka Kangjeng Nabi kalawan kasaean.
-
NABI SAW DITAEKEUN KA LANGIT KALIMA SARTA TEPANG SARENG NABI HARUN AS
Di dinya Malaikat Jibril nyuhunkeun dibukakeun kana lawang langit ka malaikat anu ngajaga lawang.
Mangka naros anu ngajaga: "Saha ieu teh?".
Waler malaikat Jibril: "Jibril!".
"Sareng saha anjeun teh?", saur nu ngajaga lawang.
"Sareng tuan Muhammad", waler Jibril.
"Naha parantos diutus anjeuna?", saur nu ngajaga.
Waleran Malaikat Jibril: "Puguh we atos mah".
Mangka ngadawuh anu ngajaga: "Bagea sumping Muhammad di tempat lega sareng ahli. Muga Alloh Ta'ala manjangkeun yuswa ki dulur nu jadi gaganti. Ari nu pangsae-saena dulur nyaeta Muhammad, sareng pangsae-saena gaganti sareng anu sumping nyaeta sumpingna Muhammad".
Mangka dibuka langit ka kangjeng Nabi sareng malaikat Jibril.
Samangsa-mangsa Nabi saw leureuh, anjeuna pendak sareng Nabi Harun as. Halna Nabi Harun as eta saparo janggotna bodas, ari saparona deui hideung, ampir kana udelna tina sabab panjangna eta janggot. Di kenca
katuhueun Nabi Harun as aya kaom ti golongan Bani Isroil. Nalika eta Nabi Harun keur ngadongeng ka eta kaomna, mangka uluk salam Kanjeng Nabi ka Nabi Harun.
Teras Nabi Harun ngawaler kana eta salam, sarta ngadawuh Nabi Harun as: "Bagea heh dulur anu sholeh sareng nabi anu sholeh".
Teras ngadu'akeun Nabi Harun ka Kanjeng Nabi kalawan kasaean.
Teras Kanjeng Nabi ngadawuh ka Malaikat Jibril: "Saha
ieu teh, ya Jibril?".
Diwaler ku Malaikat Jibril: "Ieu teh pameget anu di pikaresep ku kaomna, nyaeta nabi Harun putrana 'Imron.
-
NABI SAW DITAEKEUN KA LANGIT KAGENEP SARTA TEPANG SARENG NABI MUSA AS
Tidinya Malaikat Jibril nyuhunkeun dibukakeun lawang ka anu ngajaga.
Mangka naros anu ngajaga lawang: "Saha ieu teh?".
Ngawaler Malaikat Jibril: "Jibril!".
Teras anu ngajaga lawang naros deui: "Saha anu sareng anjeun?".
Waler Malikat Jibril: "Tuan Muhammad".
Naros deui anu ngajaga lawang: "Naha anjeuna teh parantos di utus?".
Saur Malaikat Jibril: "Atuh puguh we parantos mah".
Dawuhan anu ngajaga lawang: "Bagea sumping Muhammad di tempat lega sareng ahli. Muga Alloh manjangkeun yuswa ki dulur anu janten gaganti. Ari nu pangsae-saena dulur nyaeta Muhammad. Ari nu pangsae-saena gaganti sareng pangsae-saena anu sumping nyaeta sumpingna Muhammad".
Mangka dibuka langit
ka Kanjeng Nabi sareng Malaikat Jibril.
Salajengna Kanjeng Nabi ngalangkung kana sababaraha riungan para nabi jeung kaomna.
Teras Nabi saw ngalangkung ka hiji golongan anu seueur anu nutupan kana paninggal saking seueurna.
Mangka ngadawuh Kanjeng Nabi: "Saha eta golongan teh?".
Diwaler ku Malaikat Jibril: "Eta teh Nabi Musa sarta kaomna. Geura tanggahkeun mastaka salira".
Mangka tanggah Nabi saw kangge langkung sidik, teras anjeuna ninggal kana golongan anu kacida seueurna, anu nutupan kana paningal, ti gigir nepi ka gigir deui ti sadaya jihat.
Teras dicarioskeun ka Kanjeng Nabi: "Ari maranehna teh umat salira, sareng salian ti maranehna eta aya deui 70.000 anu arasupna ka sorga teh henteu kalawan dihisab heula".
Samangsa-mangsa Nabi saw reureuh, anjeuna pendak sareng Nabi Musa as, nyaeta pameget anu hideung santen anu jangkung, saolah-olah ti golongan pameget bangsa Sanuah anu gomplok rambutna.
Lamun dikira-kira, Nabi Musa as nganggo komis dua, mangka pasti nojos rambutna bijil ka luar komis duanana.
Salajengna uluk salam Kanjeng Nabi saw ka Nabi Musa as.
Diwaler ku Nabi Musa as bari sasauran: "Bagea sumping heh dulur anu sholeh sareng nabi anu sholeh".
Tidinya Nabi Musa as ngadu'akeun ka Kanjeng Nabi kalayan kasaean.
Salajengna ngadawuh deui Nabi Musa as: "Tadina mah kaula nyangka, yen saenya-enyana kaula pangmulya-mulyana bani Adam mungguh Alloh, tinimbang ieu nabi. Balik ta, nyatana ieu nabi leuwih mulya munguh Alloh Ta'ala batan kaula".
Samangsa Kanjeng Nabi saw ngalangkung ka Nabi Musa as, mangka anjeuna nangis. Teras ditaros: "Kunaon make nangis?".
Saur Nabi Musa as: "Kaula ceurik karana ieu budak ngora diutus sanggeus kaula asup ka sorga. Sarta ti golongan umatna leuwih loba tinimbang jalma anu asup ka sorga ti umat kaula nyaeta Bani Isroil. Kaula nyangka yen saenya-enyana kaula pangmulyana turunan Nabi Adam mungguh Alloh. Ari nyatana ieu lalaki ti Bani Adam ngagantian kaula di dunya sedengkeun kaula di akherat. Lamun mah kamulyaan aya di awakna wungkul, mangka henteu merduli kaula, tapi ieu mah ku sareng umatna".
-
NABI SAW DITAEKEUN KA LANGIT KATUJUH SARTA TEPANG SARENG NABI IBROHIM AS
Teras Malaikat Jibril nyuhunkeun dibukakeun lawang langit.
Teras aya anu naros: "Saha ieu teh?".
Diwaler ku Malaikat Jibril: "Kami Jibril!".
Teras ditaros deui: "Sareng saha anjeun teh?".
"Sareng tuan Muhammad", saur Malaikat Jibril.
"Naha parantos diutus ajeuna teh?", saur nu naros.
"Atuh puguh atos mah", saur Jibril deui.
Teras anu naros teh ngadawuh: "Bagea sumping di tempat lega sareng ahli. Mudah-mudahan Alloh manjangkeun yuswa ieu ki dulur anu jadi gaganti. Saenya-enyana ari Muhammad eta pangsaena dulur sareng pangsae-saena gaganti sarta pangsae-saena anu sumping".
Teras dibuka lawang langit ka Malaikat Jibril sareng ka Kanjeng Nabi saw.
Samangsa-mangsa Nabi saw ucul-ucul, anjeuna kaget wirehna pendak sareng Kanjeng Nabi Ibrohim "Kholillulloh" as.
Anjeuna nuju calik di lawang sorga dina korsi tina emas. Anjeuna nyarandekeun tonggongna kana Baetul Ma'mur, sarta ngiring ka anjeuna sagolongan ti kaomna.
Mangka uluk salam Kanjeng Nabi ka anjena sarta diwaler ku Nabi Ibrohim as kana eta salam.
Ngadawuh Nabi Ibrohim as: "Bagea sumping heh putra anu sholeh sarta nabi anu sholeh".
Teras ngadawuh deui Nabi Ibrohim as: "Parentah ku anjeun umat anjeun kudu ngalobakeun melak tina pepelakan sorga. Saenya-enyana, tanah sorga eta lendo, sareng jagatna lega".
Lajeng ngadawuh Kanjeng Nabi saw: "Naon ari pepelakan sorga teh?".
Mangka ngadawuh Nabi Ibrohim as: "Nyaeta laa haula wa laa quwwata illa billahil 'aliyil 'Adziim".
Dina sapalihna riwayat disaurkeun: "Tepikeun ka umat anjeun ti kaula kana salam, sareng wartoskeun ka maranehna saenyana sorga eta lendo
tanahna tawar, seger caina. Saenyana pepelakannana teh: subhanallooh wal hamdulillaahh wa laa ilaahha illalloohhu alloohhu akbar".
Di caketeun Nabi Ibrohhm as aya kaom anu nuju caralik. Pameunteunna barodas sapertos sapirang-pirang keretas.
Sareng salian ti eta aya deui sagolongan kaom anu dina rupana teh kalalotor.
Teras eta kaum anu rupana kalalotor teh jung nangtung tarurun ka bangawan, teras marandi. Nalika maranehna haranjat ti eta bangawan katingal rupana teh bersih kokotorna sakedik.
Teras tarurun deui kana bangawan anu kadua, tuluy marandi deui di eta bangawan. Nalika haranjat, katingal rupana tambah bersih tina kokotorna.
Teras tarurun deui kana bangawan anu katilu, tuluy marandi deui di eta bangawan. Nalika haranjat, katingal rupana tambah bersih dongkap saperti
rupa baturna, sarta nyalampeurkeun dariuk jeung baturna.
Lajeng ngadawuh Kanjeng Nabi saw: "Heh Jibril, saha eta anu barodas sareng anu dina rupana aya kacacadan teh? Sareng ari eta bangawan-bangawan naon anu dipake mandi teh?".
Diwaler ku Malaikat Jibril: "Ari eta kaom anu rupana barodas teh kaom anu henteu nyampurkeun iman ku dosana. Anapon kaom anu dina wajah-wajahna aya kokotor, eta teh kaom anu nyampurkeun amal sholeh sareng kagorengan teras tarobat, teras ku Gusti Allah ditampi tobat-tobatna. Anapon ari bangawan anu kahiji tinu nu tilu nyaeta Rohmat Alloh. Ari anu kadua nyaeta Ni'mat Alloh. Ari anu katilu nyaeta inuman anu bersih anu dipaparinkeun ka maranehna".
-
BAETUL MA'MUR
Teras Kanjeng Nabi lebet ka Baetul Ma'mur sareng jeung anu nganggo anggoan barodas. Ari anu ngangge anggoan anu karuleuheu mah dihalangan.
Salajengna Nabi saw netepan sasarengan golongan mu'min di Baetul Ma'mur.
Salajengna lalebet ka eta Baetul Ma'mur tiap-tiap dinten 70.000 malaikat anu henteu kaluar deui nepi ka yaomal qiyamah.
Saenyana Baetul Ma'mur teh lempengan Ka'bah. Lamun aya nu murag batu ti Baetul Ma'mur, mangka pasti muragna teh di Ka'bah.
Dina sapalihna riwayat, diasongkeun ka Kanjeng Nabi 3 wadah. Mangka nyandak Kangjeng Nabi kana cai susu, teras ngabenerkeun Malaikat Jibril kana padamelan Kanjeng Nabi sakumaha anu tos diriwayatkeun dina riwayat ti payun.
Ngadawuh Malaikat Jibril: "Ari ieu agama anu dicepeng ku salira sareng umat salira.
-
NABI SAW DITAEKEUN KA SIDROTIL MUNTAHA
Ari Sidrotil Muntaha teh panungtungan perkara anu naek ti bumi mangka disetop teu bisa ka luhur deui, sarta panungtungan
perkara anu turun ti luhur mangka di setop henteu bisa ka handap deui.
Kaayaan Sidrotil Muntaha teh kaya-kaya kayu anu kaluar tina akarna pirang-pirang bangawan anu caina henteu asin rasana. Jeung tina pirang-pirang bangawan susu anu henteu barobah
rasana. Jeung tina pirang-pirang bangawan arak anu ngeunah diinumna. Jeung tina pirang-pirang bangawan madu anu di bersihkeun.
Mun mah tutumpakan dina iyuh-iyuhna Sidrotil Muntaha 70 taun, mangka henteu bisa ka kurilingan eta Sidrotil Muntaha saking legana.
Ari buah Sidrotil Muntaha eta kaya-kaya gentong tanah Hajar. Jeung ari daunna Sidrotil Muntaha eta seperti ceuli-ceuli gajah. Ampir wae eta daun teh nuruban ka ieu umat.
Dina sapalihna riwayat, daun tina Sidrotil Muntaha teh ngiuhan ka sakabeh jalma. Dina tiap-tiap daun dina eta kayu aya malaikat, mangka eta Sidrotil Muntaha kaliputan ku rupa-rupa warna, sahingga teu kanyahoan naon eta teh.
Samangsa-mangsa ngaliputan hiji perkara tina "amrulloh", mangka barobah eta Sidrotil Muntaha.
Dina sapalihna riwayat deui, Sidrotil Muntaha teh pindah rupa jadi yakut jeung zabarjad, mangka moal kawasa hiji jalma nyipatan kana eta Sidrotil Muntaha tina alusna Sidrotil Muntaha.
Dina eta Sidrotil Muntaha aya kasur tina emas.
Dina asalna, Sidrotil Muntaha aya opat bangawan. Dua bangawan anu sifatna batin, dua bangawan deui anu dohir.
Teras ngadawuh Kanjeng Nabi: "Bangawan-bangawan naon ieu teh, heh Jibril?".
Diwaler ku Malaikat Jibril: "Anapon bangawan anu dua anu bangsa batin eta ayana di sorga. Ari dua deui anu bangsa dohir eta bangawan Nil jeung bangawan Purot".
Dina sapalihna riwayat dicarioskeun, saenya-enyana Kanjeng Nabi ningal Malaikat Jibril nalika di Sidrotil Muntaha kagungan 600 jangjang. Saban-saban jangjang eta temen-temen nutupan kana pajajahan. Gumelar tina eta jangjang perkara-perkara anu sararae, nyaeta inten mutiara jeung yakut, tina perkara anu henteu uninga anging Alloh Ta'ala.
-
TALAGA KAUTSAR
ka Talaga Kautsar, tuluy lebet ka sorga.
Nalika anjeuna lebet ka sorga, di lebetna teh pinuh ku kani'matan anu panon can pernah ningali, ceuli can pernah ngarungu, jeung henteu bisa dibayangkeun ku hate hiji jalma.
Di dinya Nabi saw ninggal kana tulisan luhur panto:
"Ari Shidqoh Eta Ditikelkeun Kalawan Sapuluh, Ari Ngahutangkeun Eta Kalawan Dalapan Belas".
Tidinya Kangjeng Nabi ngadawuh: "Ya Jibril, naon sababna ari nganjukeun make leuwih utama tinimbang shodakoh?".
Diwaler ku Malaikat Jibril: "Karana anu menta eta lolobana di manehna masih bogaen keneh. Ari anu nginjeum mah tara nginjeum anging tina sabab butuh".
Teras Nabi saw angkat deui. Anjeuna ninggal pirang-pirang bangawan tina cai susu anu rasana henteu robah, jeung bangawan tina arak anu ngeunah keur anu ngarinumna. Sarta pirang-pirang bangawan tina madu anu murni.
Di eta sorga Kanjeng Nabi mendakan dalima anu gedena lir ibarat kulit-kulit onta anu di momotan, sarta manuk-manukna sagede-gede onta bukhoti.
Mangka tumaros Abu Bakar Shidiq ka Kanjeng Nabi nalika ngahikayat anjeuna ka Abu bakar: "Ya Rosululloh, naha eta manuk teh sok dianggo nini'matan di Sorga?".
Ngadawuh Kanjeng Nabi: "Kaula ngadahar kana manuk anu leuwih ni'mat. Jeung saenya-enyana kaula ngarep-ngarep anjeun bisa ngadahar kana eta manuk".
Kanjeng Nabi ningal Talaga Kautsar dua sisi-sisina aya kubah-kubah tina inten anu gedé anu bolong. Ari tanah eta talaga tina kasturi anu meleber seungit.
-
NARAKA
Di eta naraka pinuh ku bebendon jeung panundung sarta siksaan Alloh Ta'ala.
Lamun dialungkeun kajero naraka batu jeung beusi, yakti ancurna.
Di eta naraka Nabi saw ningal aya kaom anu ngadaharan bangke, mangka ngadawuh Kanjeng Nabi: "Saha maranehna teh, ya Jibril?".
Ngadawuh Malaikat Jibril: "Eta teh jalma anu sok ngadahar daging jalma".
-
MALAIKAT MALIK NGAJAGA NARAKA
Ari Malaikat Malik teh saperti lalaki anu haseum budi. Katempo kaambekannana teh tina pameunteuna.
Teras Kanjeng Nabi uluk salam ka Malaikat Malik, tapi kalakah ditulakan eta naraka payuneun Kanjeng Nabi .
-
DITAEKEUNANA NABI SAW KA MUSTAWA
Salajengna ti Sidrotul Muntaha Nabi saw ditaekeun ka Mustawa.
Nalika anjeuna naek, mangka ngaliputan mega. Dina eta mega aya sagala rupaning warna. Mangka Malaikat Jibril manderikeun maneh teu nyarengan Nabi saw. Terus Kanjeng Nabi naek nyalira dugi ka Mustawa.
Di eta tempat nguping Kanjeng Nabi kana gerétna Qolam. Sarta ningal Kanjeng Nabi ka hiji lalaki anu teuteuleuman dina cahaya 'Arasy.
Mangka ngadawuh Kanjeng Nabi: "Saha ieu teh, naha malaikat?".
Teras diwaler: "Sanes".
Teras Kanjeng Nabi naros deui: "Naha ieu teh nabi?".
Diwaler deui: "Sanes".
Naros deui Kanjeng Nabi: "Saha atuh?".
Mangka aya nu ngawaler: "Ieu teh lalaki anu di dunyana lisanna teh baseuh bae ku dzikir ka Alloh, sareng hatena terus cumantel ka masjid, sareng henteu carekeun indung bapana sama sekali".
-
TEPANGNA NABI SAW SARENG ALLAH SWT DI MUSTAWA
Mangka ngadawuh Alloh Ta'ala ka Kanjeng Nabi: "Heh Muhammad!".
Ngawaler Kanjeng Nabi: "Sun kaula nun, ieu abdi, aya pikersaeun naon, Ya Rob".
Ngadawuh Alloh Ta'ala: "Pek geura menta maneh!".
Teras ngadawuh Kanjeng Nabi: "Satemenna Gusti ngajantenkeun Nabi Ibrohim kakasih Salira, sareng maparin Gusti ka anjeuna karajaan anu ageung. Sareng ngajak nyarios Gusti ka Nabi Musa. Sareng maparin Gusti ka Nabi Daud kana karajaan anu ageung, sareng ngaleuleuskeun Gusti ka Nabi Daud kana beusi, sarta nalukkeun Gusti pikeun Nabi Daud kana gunung-gunung. Sareng maparin Gusti ka Nabi Sulaeman kana karajaan anu ageung, sareng nalukkeun Gusti pikeun Nabi Sulaeman kana Jin sareng jalma-jalma sareng Syetan-syetan.
Sareng nalukkeun Gusti kangge Nabi Sulaeman kana pirang-pirang angin. Sareng maparin Gusti ka anjeuna kana karajaan anu henteu dipaparinkeun ka hiji
jalma oge ti saba'dana anjeuna. Sareng ngalungsurkeun Gusti ka nabi Sulaeman kana Toret sareng injil. Sareng ngajantenkeun Gusti ka Nabi 'Isa tiasa nyageurkeun ka anu lolong, sareng kanu corob, sareng tiasa ngahirupkeun deui Nabi 'Isa
kanu maot ku idzin Gusti, sareng ngaraksa ka anjeuna oge ka ibuna tina syetan anu dirajam sahingga henteu aya jalan ka syetan kana ngagoda ka Nabi 'Isa sareng ibuna".
Dina Kitab Taorot ditulis Allah swt ngadawuh: "Geus ngajadikeun Kami ka maneh kana pangkat Habiballoh (kakasih Alloh). Jeung Kami ngutus ka maneh pikeun jalma-jalma sakabehna, halna kanu ngabubungah jeung nyingsieunan, jeung ngajembarkeun Kami ka maneh kana dada maneh. Jeung ngagugurkeun Kami ti maneh kana dosa maneh. Jeung ngangkat Kami ka maneh kana gelar maneh henteu disebut Kami anging disebut ngaran maneh sarta ngaran Kami. Jeung ngajadikeun Kami ka umat maneh kana pangalus-alusna umat di antara jalma-jalma. Jeung ngajadikeun Kami ka umat maneh kana umat anu nengah-nengah. Jeung ngajadikeun Kami ka umat maneh umat-umat anu ti hareula jeung anu ti palaneuri. Jeung ngajadikeun Kami ka umat maneh yen henteu meunang ka maranehna khutbah sahinga kudu nyaraksian heula kana saenya-enyana maneh ieu Abdi Kami jeung Utusan Kami. Jeung ngajadikeun Kami ti sawareh umat maneh kana pirang-pirang kaom hate-hatena teh pirang-pirang wadah elmu. Jeung ngajadikeun Kami ka maneh kana pangheulana nabi kabeh didambelna jeung pangakhirna diutusna, jeung pangheulana jalma dihukuman ka manehannana. Jeung Kami mere ka maneh "Sab'al Matsaani", anu henteu mikeun kana eta Sab'al Matsaani ka hiji nabi oge memeh maneh. Jeung Kami ge mere ka maneh kana pirang-pirang tungtung surat Al-Baqoroh tina gudang handapeun arasy, anu henteu dibikeun ka hiji nabi ge samemeh maneh. Jeung mere Kami ka maneh Talaga Kautsar. Jeung mere kami ka maneh kana 8 perkara, nyaeta ⑴ Islam (salamet), ⑵ Hijrah (pindah tinu goreng kanu alus, ⑶ Jihad (merangan nafsu angkara mungkar) ⑷ Sidiq (bener), ⑸ Shoum (puasa bulan Romdon), ⑹ Bil Ma'ruf (marentah kalawan ka alusan), ⑺ Nahi Mungkar (nyegah kana kagorengan), ⑻ Sholat jeung Dzikir. Jeung ngahampura Kami kanu te musyrik ka Kami ti umat maneh oge kana hiji perkara anu ngaruksak".
-
BULAK-BALIKNA NABI SAW KA ALLAH SWT NYUHUNKEUN DIPAPARINAN KARINGENAN DINA SHOLAT
Tidinya katingal deui Malaikat Jibril nuju nungtun kana panangannana. Mangka mulih Kanjeng Nabi bari gagancangan.
Satibana dongkap kana tempat Nabi
Ibrohim as, anjeuna te nyarios naon-naon ka Kanjeng Nabi saw.
Satibana dongkap kana tempat Nabi Musa as, anjeuna ngadawuh: "Ari anjeun eta pangsae-saena rencang".
Teras ngadawuh deui: "Naon anu dipidamel ku anjeun, heh Muhammad? Naon anu di pardukeun
ku Alloh Ta'ala ka anjeun sareng ka umat anjeun?".
Mangka ngadawuh Kanjeng Nabi : "Mardukeun Alloh Ta'ala ka kaula sareng umat kaula kana 50 sholatan dina saban-saban sadinten sawengi".
Ngadawuh deui nabi Musa as: "Mulih deui bae anjeun ka Pangeran anjeun, teras suhunkeun kaentengan ka Mantena ti anjeun sareng umat anjeun, karana saenya-enyana umat anjeun moal kuat kana eta 50 sholatan. Saenya-enyana kaula enggeus nyoba ka jalma-jalma samemeh anjeun, sareng nyoba kaula ka Bani Isro'il, sareng ngakal-ngakal kaula ka Bani Isro'il kalawan pameakan akal-akal kana sahandapeun ti ieu, mangka apes maranehannana tina sahandapeun ti ieu sareng ninggalkeun kana eta perkara. Kari-kari umat anjeun eta leuwih lemah jasad-jasadna, sareng badan-badana sareng hate-hatena sareng panon-panona, sareng ceuli-ceulina".
Teras ngaleret Kanjeng Nabi saw ka Malaikat Jibril halna nyuhunkeun permusyawarahan. Mangka isyarah Kanjeng Nabi kahartieun ku Malaikat Jibril.
Mangka ngadawuh Malaikat Jibril: "Sumuhun, saena mah mulih deui bae".
Mangka mulih deui Kanjeng Nabi bari gagancangan sahinga dugi kana tangkal kayu tea. Mangka ngaliputan ka Kanjeng Nabi mega, sareng ngajungkel Kanjeng Nabi halna sujud.
Teras unjukan Kanjeng Nabi: "Nun Gusti Pangeran abdi, mugi ngahampangkeun Gusti ka umat abdi, karana saestuna umat abdi eta pangapes-apesna umat".
Mangka ngadawuh Alloh Ta'ala: "Ngagugurkeun Kami ka umat maneh kana 5 shalatan".
Saterasna ti eta ngabulen mega kana salirana Kanjeng Nabi, teras mulih ka nabi Musa as.
Mangka ngadawuh Kangjeng Nabi: "Ngagugurkeun Alloh Ta'ala ti kaula kana 5 sholatan".
Lajeng ngadawuh Nabi Musa as: "Mulih deui bae ka Pangeran anjeun teras suhunkeun ka entengan deui ka Mantena. Karana saenya-enyana umat anjeun eta moal kuateun keneh kana diturunkeun sakitu mah".
Mangka henteu eureun-eureun bulak-balik Kanjeng Nabi antara Nabi Musa sareng Pangerannana.
Mangka nurunkeun Alloh Ta'ala ti Kanjeng Nabi lima-lima, saahingga ngadawuh Alloh Ta'ala: "Heh Muhammad!".
Unjukan Kanjeng Nabi: "Sumuhun ieu abdi seja tumut sareng ngakhodaman ka Salira Gusti".
Ngadawuh Alloh Ta'ala: "Eta kabehna teh 5 sholatan dina saban-saban poe jeung peuting. Ari saban-saban sholat ditikel kalawan 10, mangka anu 5 teh sarua jeung 50 sholatan. Jeung moal diganti ucapan mungguh Kami, jeung moal disalin kitab Kami. Saha jalma anu neja kana kaalusan tuluy henteu migawe kana eta kaalusan, mangka dituliskeun ka manehna 1 kaalusan. Lamun migawe manehanana kana kaalusan, mangka dituliskeun kalawan 10 kaalusan. Jeung saha anu neja kana kagorengan, tuluy eta kagorengan henteu dipigawe ku manehannana, mangka henteu dituliskeun eta
kagorengan ka manehannana sanajan
1 kagorengan ge. Terus lamun mah maranehna migawe kagorengan, mangka dituliskeun eta ka gorengan ku 1 kagorengan".
-
MULIHNA NABI SAW TI MUSTAWA LUNGSUR KA LANGIT DUNYA
Tidinya Nabi saw ngawartoskeun ka Nabi Musa.
Teras ngadawuh deui Nabi Musa as: "Mulih deui
bae ka Pangeran anjeun, teras suhunkeun deui karingan. Saenyana umat anjeun eta moal kuateun ku sakitu mah".
Ngadawuh Kanjeng Nabi: "Parantos bulak-balik kaula ka Pangeran kaula, sahingga kaula ngarasa isin ka mantena. Ayeuna mah kaula rido bae sareng pasrah".
Tidinya aya anu ngagero: "Saenya-enyana geus ngaluluskeun Kami kana kaparduan Kami, jeung geus ngahampangkeun Kami ka abdi-abdi kami!".
Mangka ngadawuh Nabi Musa as ka Kanjeng Nabi saw: "Pek geura lungsur anjeun kalayan ngucap bismillaah".
Salajengna teu pati-pati ngalangkung Kanjeng Nabi ka pagolongan malaikat, anging nyarios kudu ngadawamkeun anjeuna kalawan diserot.
Dina hiji riwayat mah dicarioskeun yen Nabi saw kudu marentahkeun ka umatna
kalawan diserot.
Teras lungsur Kanjeng Nabi, sarta ngadawuh ka Malaika Jibril: "Henteu datang kaula ka ahli langit, anging ngabageakeun sadayana ka kaula sareng ngajak seuri ka kaula salian anu saurang. Kaula uluk salam ka aranjeuna sarta ngajawab kana salam
kaula sarta ngabageakeun ka kaula, sareng ngadu'akeun ka kaula. Halna anu henteu seuri ka kaula, eta teh saha?".
Mangka ngadawuh Malaikat Jibril: "Eta teh Malaikat Malik juru konci naraka. Ari anjeuna mah henteu kantos seuri ti kawit di damel. Upami anjeuna kantos seuri ka saha bae, mangka tangtos seuri anjeuna ka salira".
Salajengna samangsa lungsur Kanjeng Nabi ka langit dunya, anjeuna mendakan haseup nu kandel sareng ngadangu sora-sora anu ngaguruh.
Ngadawuh anjeuna: "Naon ari eta, heh Jibril?".
Ngawaler Malaikat Jibril: "Eta teh syetan-syetan anu ngaraliud luhureun panon-panona anak Adam anu henteu tapakur kana ieu karajaan langit sareng bumi. Lamun
henteu aya eta syayatiin (syetan-syetan), mangka pasti naringali Bani Adam kana kaanehan-kaanehan ieu karajaan".
-
PENDAKNA NABI SAW JEUNG ONTAN-ONTAN SAWANGSULNA ANJEUNA MULIH TI LANGIT
Samangsa mapah Kanjeng Nabi ka eta ontan-ontan, mangka ngaradat eta ontan-ontan pating kulinting, pating jarerit sarta eta ontan-ontan pada pebencar.
Sareng ngalangkung Kanjeng Nabi kana golongan hiji bani anu kaleungitan hiji onta anu pabencar, sarta eta onta-onta teh geus dikumpulkeun deui ku maranehna, mangka salam Kanjeng Nabi ka maranehna.
Ngomong salah saurang ti maranehna: "Ieu teh asa sora Muhammad?".
Tidinya teras Kanjeng Nabi nyumpingan ka sahabat-sahabatna samemeh shubuh di kota Mekah.
-
NGABOHONGKEUNANA URANG QURESY KANA ISRONA NABI SAW
Tidinya ngaliwat Abu Jahal musuh Alloh sarta diuk caketeun Kanjeng Nabi.
Teras ngomong manehna ka Kanjeng Nabi kaya-kaya ngaguguyonkeun: "Cik coba, sugan aya deui dongeng naon ayeuna?".
Ngadawuh Kanjeng Nabi: "Sumuhun aya".
Ceuk Abu Jahal: "Dongeng naon?".
Dawuhan Kanjeng Nabi: "Diisrokeunana abdi dina peuting tadi".
Ceuk Abu Jahal: "Kamana?".
Ngadawuh Kanjeng Nabi: "Ka Baetul Muqodas, Mang".
Ceuk Abu Jahal: "Gening enjing-enjing keneh geus aya di dieu deui?".
Ngadawuh Kanjeng Nabi: "Sumuhun".
Abu Jahal henteu nembongkeun yen manehannana ngabohongkeun alatan sieun Kanjeng Nabi henteu kersaeun nyarioskeun, mangka ngomong Abu Jahal: "Kumaha mun kaula ngageroan jalma sina ngumpul ngadengekeun dongeng anjeun seperti anu geus diomongkeun ku anjeun ka kaula?".
Dawuhan Kanjeng Nabi: "Kantenan mangga".
Ceuk Abu Jahal: "Heh Bani Ka'ab bin Lu-ay, kadarieu sarerea!".
Teras pinuh eta tempat dariuk ngariung Kanjeng Nabi.
Ceuk Abu Jahal: "Coba pok geura nyarita anjeun kana perkara anu tadi geus didongengkeun ka kaula".
Teras ngadawuh Kanjeng Nabi saw: "Saleresna kaula teh di isrokeun dina peuting tadi".
Ceuk kaom anu ngariung: "Kamana?".
Ngadawuh Kanjeng Nabi: "Ka Baetul Muqodas".
Ceuk eta kaom: "Gening enjing-enjing tos aya di dieu deui?".
Ngadawuh Kanjeng Nabi: "Leres".
Teras di antara eta kaom aya anu keprok, kekecrek jeung aya anu nyabakan sirahna, alatan ngarasa kaget. Jeung ngaguruh eta kaom ngaranggap piraku.
-
DIGELARANANA ABU BAKAR KU JENENGAN AS-SIDIQ
Tidinya ngadawuh Sayyidi Abu bakar: "Heh Mut'im, kacida gorengna eta omongan ka dulur anjeun teh, ngawiwirang. Kanyahokeun ka anjeun jeung ka Ibnu Akhika, saestuna kaula nyaksian Muhammad eta bener".
Teras eta kaom nyararita: "Heh Muhammad, coba gambarkeun ku anjeun sipat Baetal Muqodas ka urang kabeh, kumaha adegannana sareng kumaha tingkahna sareng kumaha caketna ti gunung", ti ieu kaom aya anu kantos nyaba ka Baetal mukodas.
Mangka paralak Kanjeng Nabi nyipatan ka maranehannana kana adeganana jeng tingkahna,jeng kana deketna ti gunung eta Baetul Muqodas, kalawan henteu eureun-eureun Kanjeng Nabi nyipatan Baetal Muqodas, sahingga anjeuna ngaraos saliru, bingung Kanjeng Nabi anu henteu kantos bingung sapertos ieu alatan babarina anjeuna nyipatan Baitul Muqodas kalawan gampang, kaya-kaya eta Baitul Muqodas didatangkeun kapayuneunana, sahingga tembong katingal eta Baetal Muqodas aya sadeukeuteun ti bumi 'Aqil atawa 'Iqol.
Ngomong deui eta kaom: "Cing sabaraha lawangna eta Baetul muqodas?".
Kanjeng Nabi henteu kantos ngetang kana lawang-lawang di Baitul Muqodas, tapi anjeuna tumandang ningali kana eta lawang-lawang. Teras dietang salawang-salawangna, sareng ngawartoskeun ka eta kaom.
Tidinya Abu Bakar nyarios: "Bener anjeun, bener anjeun. Nyakseni kaula saenyana anjeun eta utusan Alloh".
Ceuk eta kaom: "Anapon ari sipat Baetul muqodas eta demi Alloh nyata pisan benerna".
Teras nyarita eta kaom ka Abu Bakar: "Naha anjeun ngabenerkeun ka Muhammad, kana saenya-enyana anjeuna indit peuting tadi ka Baetal Muqodas jeung geus datang deui memeh subuh?".
Ngadawuh Abu Bakar: "Enya, saenya-enyana kaula yakti ngabenerkeun ka Muhammad dina perkara anu leuwih jauh ti kitu, ngabenerkeun kaula ka anjeuna kalawan berita langit dina waktu saisuk-isuk atawa sasore-sore".
Ku alatan ayana kitu, di jenengan Abu bakar teh aya As-Sidiq (Jalma anu banget benerna).
-
NOLAKNA URANG QURESY KANA BUKTI BENERNA ISRO
Teras ngadawuh Kanjeng Nabi: "Datang kaula ka ontan-ontan Bani Roha anu geus kaleungitan onta. Eta onta ditareangan. Tuluy kaula nepi kana tempat rereb maranehna, jeung henteu aya dina eta tempat rereb saurang oge jalma. Ari pek teh
kaula ningali wadah cai, mangka tuluy nginum kaula tina eta wadah. Terus nepi kaula kana ontan-ontan hiji Bani dina hiji tempat. Jeung dina eta ontan-ontan teh aya onta anu beureum. Dina tarang eta onta aya warna alus anu hideung jeung anu anu bodas.
Barang kaula datang palebah eta ontan-ontan, mangka ngaradat jeung ngagurubug eta onta bereum jeung pabencar. Tuluy kaula nepi ka ontan-ontan ti hiji Bani anu di tanah tan'im. Ngawal ka eta ontan-ontan teh onta
anu kulawu. Kana eta onta teh aya siga tapak nyagap, anu hideung jeung aya warna alus anu hideung duanana. Tah eta ontan-ontan anu panggih di Tan'im teh bakal datang
ka aranjeun ti Saniah".
Cek kaom-kaom: "Iraha dongkapna eta ontan-ontan?".
Ngadawuh Kanjeng Nabi: "Dina dinten rebo".
-
NABI SAW DIPITNAH JADI TUKANG SIHIR
Arah-arah eta du'a, mangka disengker panon poe sahingga daratang ontan-ontan dina waktu tos langkung sajam.
Teras pada nyalamperkeun urang Quresy kana eta ontan-ontan.
Ceuk urang Quresy: "Naha anjeun kaleungitan onta?".
Ceuk ontan-ontan: "Enya".
Pada ngariwayatkeun para rowi yen naranyakeun urang Quresy kana ontan-ontan anu sejena.
Ceuk urang Quresy: "Naha papisah onta aranjeun anu beureum?".
Diwaler: "Enya".
Ceuk urang Quresy deui: "Naha di aranjeun aya wadah dieusian cai?".
Cek hiji lalaki: "Kaula demi Alloh nyimpen dina eta wadah. Henteu aya saurang oge ti kaula anu nginum jeung mahekeun kana taneh".
Tidinya urang Quresy pada nuding ka Kanjeng Nabi geus migawe sihir.
Cek kapir Quresy: "Bener Wuled (jalma anu mimiti nuding sihir ka Kanjeng Nabi)".
Tidinya Alloh swt nurunkeun ayat anu sundana kieu: "Jeung henteu ngajadikeun Kami kana titingalian 'alam malakut anu Kami ningalikeun ka maneh anging jadi fitnah ka jalma-jalma.
-
P A N U T U P
Mugi Rohmat Allah salalawasna ka Kanjeng Nabi Muhammad sareng ka para kulawargana sareng kasadaya sahabatna kalawan Rohmat sareng Kasalametan nu saseueur-seueurna.
Kalawan nyebat "alhamdulillah" mangka ieu risalah ditutup ku puja-puji ka Allah swt.
-
T a m a t


c: text/html

text:
Cramér-Rao inequality
Dina statistik, Ka-teusarua-an Cramér-Rao, ngaran keur ngahargaan ka Harald Cramér jeung Calyampudi Radhakrishna Rao, ngagambarkeun wates luhur dina presisi estimator statistis, dumasar kana informasi Fisher.
Katangtuanna nyaeta informasi Fisher bulak balik , , parameter , ngarupakeun wates handap variance parameter estimator unbiased (dilambangkeun ).
Dina sababaraha kasus, taya unbiased estimator kapanggih dina wates handapna.
Cramér-Rao inequality disebut oge Cramér-Rao bounds (CRB) atawa Cramér-Rao lower bounds (CRLB) sabab dicokot tina wates handap variance .
Bukti[édit | édit sumber]
Anggap variabel random X, ngabogaan probability density function f(x,θ). Di dieu T = t(X) nyaeta statistic dipake salaku estimator keur θ. Lamun V ngarupakeun score, nyaeta
mangka expectation V, ditulikeun E(V), sarua jeung. Lamun urang nganggap covariance cov(V, T) V sarta T urang ngabogaan cov(V, T) = E(VT) sabab ekspektasi V sarua jeung zero. Ngalegaan tina rumus ieu urang ngabogaan
Ieu bisa dilegaan ku ngagunakeun identitas
sarta harti ekspektasi nu diberekeun, sanggeus nunda f(x; θ),
Ayeuna lamun turunan ditukerkeun ku integral, mangka ieu ngan sakadar turunan (wrt θ) tina ekspektasi t(X), atawa
Sabab T ngarupakeun unbiased, ekspektasi-na θ; we are left with 1.
Cauchy-Schwarz inequality nembongkeun yen
mangka dina kasus ieu
dimana I(θ) ngarupakeun Fisher information. Ieu ngarupakeun kateusaruaan Cramér-Rao; aya di wates dina varian tina unbiased estimators.
Efisiensi T dihartikeun ku
atawa varian minimum nu mungkin keur unbiased estimator dibagi ku varian nu sabenerna. Mangka wates handap Cramér-Rao diberekeun ku e(T) ≤ 1.

robotstxt: allowed

filter: keep


text:
Payung
Payung nyaéta bahan plastik, anu disebut kanopi, anu némpél dina karangka beusi.[1] Payung nyaéta parasut; panghalang panas poé atawa hujan lamun urang keur di luar.[2] pajeng;~dipakéna dibenerkeun heula gagangna dicekel, lamun enggeus dipaké dilingkupkeun deui; aya~kertas, lawon hideung, sutra jsb.[2]
Sajarah[édit | édit sumber]
Dina mimiti 3500 taun ka tukang, ayana payung geus kapanggih di Tiongkok. Ngeunaan kapanggihna payung, aya loba legénda-legénda rahayat anu nyaritakeunana, hiji di antarana pang sumebar lega nyaéta carita “Luban manggih Payung”.
Luban nyaéta Bapa Pertukangan di Tiongkok. Nurutkeun catetan “Kepingan Giok”, payung kapanggih ku pamajikan Luban, anu pohara paduli sarta perhatian ka gawé salakina. Kacaritakan, saban poé Luban dibawakeun kadaharan ku pamajikanana anu ngaranna Yun, di mana Yun mindeng kali kakeunaan hujan gedé sabot éta.
Jadi Luban nyieun paviliun di sapanjang jalan sangkan pamajikanana henteu kehujanan, tapi ngarasa cara éta masih kurang praktis. Tuluy saterusna, dumasar inspirasi ti barudak anu ngagunakeun daun kembang teratai minangka panangtayungan ti hujan, manéhna nyiptakeun payung kahiji dijieun ti hiji rangka fléksibel anu ditutupan ku lawon atawa kertas anu dilapis ku lilin pikeun nyieunana tahan cai.
Di Tiongkok, payung lain dipaké minangka nu ngajaga ti panas sarta hujan, tapi ogé ngabogaan harti dina masarakat. Dina ahir Dinasti Wei, payung dipaké dina upacara-upacara sarta tata cara pajabat luhur disebut “Payung Luo”.
Numutkeun Tso Chun, Payung Luo nyaéta simbol ti kalungguhan sarta status pikeun para pajabat. Contona, para pajabat ti Dinasti Han dina kalungguhan henteu kitu luhur ngagunakeun payung boga warna Héjo sarta Kaisar Dinasti Song ngagunakeun payung boga warna konéng sarta beureum. Alatan éta, payung anu dipaké dina lalampahan inspéksi kaisar atawa pajabat senior di jaman baheula nyaéta némbongkeun panangtayungan ka rahayat. Payung melambangkan kakayaan sarta cahara sarta mindeng dipaké dina upacara – upacara kawinan di Tiongkok.
Payung ogé mindeng dipaké dina opera, lagu sarta tari, sarta seni akrobatik. Ngaronjatna pertukaran budaya kalayan nagara deungeun, ngabalukarkeun payung sacara bertahap menyebar ka luar nagari. Contona, Jepang geus ngirimkeun 19 utusanna ka Dinasti Tang pikeun diajar kabudayaan Tiongkok. Ku kituna, téhnik pembuatan payung geus diwanohkeun di Jepang.
Dina pertengahan abad ka-18, pangusaha Inggris mawa payung ka nagarana sanggeus datang ti Tiongkok, anu ngabangkitkeun pangaruh badag di Inggris Raya. Nepi ka pertengahan abad ka-19 payung geus jadi hiji keharusan pikeun orang Inggris.
Toko payung kahiji di ditu ngaranna "James Smith and Sons" anu buka dina taun 1830 sarta nepi ka ayeuna masih ngajual payung, alamatna di 53 New Oxford Street, London.[3]


text:
Disusun Ku ;
Agus Satia Permana
Pamakéan istilah Sunda ayeuna hésé dibédakeun kalayan istilah Jawa Kulon, mindeng dicampur adukan, padahal sacara histori ngabogaan sajarah anu béda. Kadua istilah kasebut ngalaman parobahan pengertian sarta penafsiran, ku kituna mindeng lumangsung kekeliruan sarta keragu-raguan dina pamakéanana, utamana sabot istilah Sunda ngan dikonotasikan politis, dianggap sukuisme, ku kituna kapaksa istilah Sunda dina perkumbuhan sosial sarta budaya kudu digantian jeung sebutan Jawa Kulon.
Istilah Sunda dina catetan mangsa katukang dilarapkeun pikeun nyebutkeun hiji wewengkon (Sunda badag sarta Sunda leutik), sedengkeun di jero prasasti sarta naskah sajarah dipaké pikeun nyebutkeun wates budaya sarta karajaan di pulo Jawa bagian kulon (Jawa Kulwon), lain ngan kawates didina yuridiksi penerintahan Jawa Kulon ayeuna, didina Catetan Bujangga Manik disebut “Tungtung Sunda”.
Dataran-kepulauan Sunda
Pikeun masarakat anu mengenyam atikan dina medio 1960 an, istilah Sunda masih kapanggih didina panon ajar Élmu Bumi, hiji istilah anu menunjukan gugusan kapuloan anu disebut Sunda Badag sarta Sunda Leutik.
Sunda Badag nyaéta himpunan pulo anu ukuranana badag, diwangun luhur pulo Sumatera, Jawa, Madura, sarta Kalimantan. Sedengkeun Sunda Leutik nyaéta wewengkon anu perenahna dipalebah wétan Pulo Jawa, saprak ti Bali dipalebah kulon nepi ka Pulo Timor di palebah wétan ngawengku pulo-pulo Lombok, Flores, Sumbawa, Sumba, Roti sarta séjén-séjén (Ekadjati – 1995).
Nurutkeun R.W. van Bemmelen (1949), Sunda nyaéta hiji istilah anu dipaké pikeun menamai dataran bagian kulon sagara wewengkon India Wétan, sedengkeun dataran bagian tenggara dinamai sahul. Dataran Sunda dikelilingi ku sistim Gunung Sunda anu melingkar (circum Sunda Mountain System) anu panjangna kira-kira 7.000 km.
Pamadegan diluhur tinangtu ngadeukeutan paradigma masarakat dunya maya ayeuna anu keur néangan tapak Benua Antlantis, kawas Stephen Oppenheimer, saurang Profesor ti Universitas Oxford sarta Arysio Santios, Profesor ti Brazil. Konon dumasar penemuan para ahli Amérika sarta Jepang, anu ngarujuk dina ciri ciri kahirupan sarta genetika manusana, benua kasebut aya diwewengkon anu ayeuna disebut dataran Sunda. Pasualanana ayeuna, mampukah urang manggihan jawaban luhur panéangan kasebut, atawa ngan ‘bakutet’ kawas “monyét ngagugulung kalapa?”. Lamun dijaga poé kahareupnakeun patarosan kasebut terjawabkan, tinangtu baris sanggup ngarobah peta kesejarahan dunya.
Didina palajaran Élmu Bumi, dataran Sunda diwangun ti dua bagian utama, nyaéta bagian kalér anu ngawengku Kapuloan Filipina sarta pulo-pulo karang sapanjang lautan Pasifik bagian kulon sarta bagian kidul anu terbentang ti wétan ka kulon muali Maluku bagian kidul nepi ka léngkob Brahmaputra di Assam (India). Ku kituna bagian kidul dataran Sunda dijieun ku wewengkon mimitian Pulo Banda di wétan terus kaarah kulon ngaliwatan pulau-pula di Kapuloan Sunda Leutik (The Lesser Sunda Islands), Jawa, Sumatera, Kapuloan Andaman, sarta Nikobar nepi ka ka Arakan Yoma di Birma.
Didina Prasasti sarta Naskah Kuna
Di widang sajarah nurutkeun Ekadjati (hal.2): istilah Sunda anu menunjukan pengertian wewengkon di bagian kulon Pulo Jawa kalayan sagala akitivitas kahirupan manusa dijerona, mecenghul pikeun kahiji kalina dina abad ke-9 Masehi. Istilah kasebut kacatet dina prasasti anu kapanggih di Kebon Kopi, Bogor beraksara Jawa Kuna sarta berbahasa Malayu Kuna. Yén lumangsung kajadian pikeun mulangkeun kakawasaan prahajian Sunda dina warsih 854 Masehi. Dina wayah éta geus dipikanyaho ayana hiji wewengkon anu ngabogaan pangawasa anu dibéré ngaran Prahajian Sunda. Aya ogé anu nyebutkeun istilah ieu geus dimuat dina Prasasti Kabantenan. Prasasti kasebut ngécéskeun ngeunaan hiji wewengkon anu disebut Sundasembawa.
Data séjén anu nyebutkeun ngeunaan istilah Sunda kapanggih ogé, jeung guaran: “pamaréntahan Suryawarman ninggalkeun hiji prasasti batu anu ditemjukan di kampung Keusik Muara (Cibungbulang) di tepi sérang kira-kira 1 kilométer ti prasasti telapak gajah titilar Purnawarman. Prasasti ieu ngeusi inskripsi saloba 4 jajar. Bacaanana (nurutkeun Bosch) ;
ieu sabdakalanda juru pangambat i kawihaji panyca pasagi marsandeca barpulihkan haji su – nda. (Ieu tanda kedalan Rakryan Juru Pangambat dina [warsih Saka] 458 [yén] pamaréntahan wewengkon dipulihkan ka raja Sunda”. (RPMSJB, Buku kadua, hal 24).
Suryawarman di jero sajarah tatar Pasundan kacatet minangka raja Tarumanagara katujuh anu maréntah dina warsih 457 nepi ka jeung warsih 483 Saka pas pisan jeung warsih 536 nepi ka jeung warsih 561 masehi, sedengkeun warsih 458 Saka pas pisan kalayan 536 masehi atawa abad ka genep masehi.
Nepi ka ayeuna henteu kurang ti 20 buah jumlah prasasti anu kapanggih di wewengkon Jawa Kulon ayeuna. Nurutkeun waktuna bisa dikelompokan jadi (1) prasasti Tarumanagara (2) Sunda (3) Rumantak (4) Kawali (5) Pakuan Pajajaran. Sedengkeun ngaran-ngaran raja anu terulis dina prasasti kasebut, nyaéta (1) Rajadiraja Guru (2) Purnawarman (3) Haji (raja) Sunda (4) Sri Jayabupati (5) Batari Hyang (6) Prabu Raja Wastu – Niskala Wastu Kencana (7) Ningrat Kencana (Déwa Niskala) sarta (8) Prabu Guru Dewataprana (Sri Baduga Maharaja).
Carita anu dimaksudkan Ekadjati kasebut sarua jeung anu dimaksud Pleyte (1914), carita nangtungna karajaan Sunda aya dina naskah Kuna sarta berbahasa Sunda Kuna. Pangadeg ti karajaan Sunda nyaéta Terusbawa. Sedengkeun eksistensina kapanggih dina naskah Nagarakretabhumi (asal sekunder), anu ngécéskeun Terusbawa maréntah dina warsih 591 nepi ka kalayan 645 Saka, pas pisan jeung warsih 669/670 nepi ka kalayan 723/724 Masehi. Sedengkeun di jero Pustaka Jawadwipa I sarga 3 mengisahkan, yén:
“Telas karuhun wus hana ngaran deca Sunda tathapi ri sawaka ning rajya Taruma. Tekwan ring usana kangken ngaran kitha Sundapura. Iti ngaran purwaprastawa saking Bharatanagari”. (Saéstuna baheula geus aya ngaran wewengkon Sunda tapi jadi bawahan karajaan Taruma. Dina mangsa katukang dibéré ngaran (dayeuh) Sundapura. Ngaran ieu asalna ti nagari India) [Ibid].
Generasi ngora ayeuna leuwih nyurtian wates sunda bagian wétan nyaéta Cirebon. Penafsiran kitu henteu bisa disalahkan, nginget dina mangsa Walanda yuridiksi Propinsi Jawa Kulon diwatesan ngan smapai Cirebon. Ekadjati dina tulisanana ngeunaan Sajarah Sunda mengemukakan, yén:
... Taneuh Sunda perenahna di beulah kulon hiji pulo anu ayeuna jenenganana Pulo Jawa. Ku kituna eta wewengkon disebut oge Jawa Kulon. Ceuk urang Walanda mah West Java. Sacara formal istilah West Java digunakeun ti mimiti taun 1925, nalika pamarentah kolonial ngadegkeun pamarentah wewengkon anu statusna otonom sarta make ngaran Provincie West Java. Ti mimiti jaman Republik Indonésia (1945) eta ngaran propinsi anu make basa Walanda téh digantian ku basa Indonésia jadi Propinsi Jawa Kulon’.
Wewengkon Tarumanagara dina mangsa Purnawarman membawahi 46 karajaan wewengkon. Lamun dibentangkan dina peta wewengkon kasebut ngawengku jawa bagian kulon (Banten nepi ka Kali Serayu sarta Kali Brebes Jawa Tengah). Paska pemisahan Galuh sacara praktis karajaan Sunda kabagi dua, palebah kulon Walungan Citarum dikawasa Sunda (Terusbawa) sarta palebah Walungan Citarum bagian wétan dikawasa Galuh (Wretikandayun). Penyatuan balik Sunda jeung Galuh dimangsa tuluy lumangsung sawatara kali, kawas dina mangsa Sanjaya, Manarah, Niskala Wastu Kancana sarta Sri Baduga Maharaja.
Pikeun maluruh wates budaya, aya sawatara vérsi anu bisa diacu: Kahiji, dumasar Naskah Bujangga Manik, anu nyatet lalampahanana dina abad ke-16, ngadatangan tempat-tempat suci di Pulo Jawa sarta Bali, naskah kasebut diaku minangka naskah primer, ayeuna ditunda di Perpustakaan Boedlian, Oxford University, Inggris saprak warsih 1627, wates karajaan Sunda di palebah wétan nyaéta walungan Cipamali (kali Brebes) sarta walungan Ciserayu (Kali Serayu) Jawa Tengah. Dina catetan Bujangga Manik disebutkeun kalayan isitilah Tungtung Sunda, komo nurutkeun Wangsakerta,: wewengkon karajaan Sunda ngawengku sawatara wewengkon Lampung. Hal ieu lumangsung pasca pernikahan antara kulawarga karajaan Sunda sarta Lampung. Ngan waé Lampung dipisahkan ti bagian séjén karajaan Sunda ku Gupitan Sunda. Disisi séjénna. Sunda memang henteu nyieun karajaanana minangka karajaan Maritim.
Kadua, nurutkeun Tome Pires (1513) dina catetan lalampahanana, anu saterusna dibukukan dina hiji judul Summa Oriental, nyebutkeun wates wewengkon karajaan Sunda: aya ogé anu negeskeun, karajaan Sunda ngawengku satengah pulo Jawa. Sawaréh urang séjénna ngomong yén karajaan Sunda ngawengku sepertiga pulo Jawa ditambah seperdelapannya deui. Kuriling pulo Sunda tilu ratus legoa. Tungtungna nyaéta Cimanuk
Karajaan Sunda
Di jero buku Rintisan Penelusuran Mangsa Tiheula Sajarah Jawa Kulon (RPMSJB), uraian ngeunaan karajaan sunda nampaknya diwatesan saprak Maharaja Terusbawa nepi ka jeung Citraganda, atawa saprak warsih 669 M nepi ka jeung warsih 1311 M. Hal ieu bisa dipahaman nginget pembahasan karajaan-karajaan anu aya di tatar Sunda diuraikan pangsoranganna, kawas Sunda, Galuh, Kawali sarta Pajajaran.
Pembahasan kesejarahan ieu laér leuwih lega dibandingkeun kalayan paradigma masarakat tradisional anu sok mengaitkan Sunda kalayan simbol-simbol Pajajaran, atawa karajaan Sunda pamungkas. Lamun budaya Sunda ngan dipahaman ngan sawates Pajajaran, jeung hiji-hijina raja anu kaceluk, nyaéta Prabu Silihwangi, mangka masarakat di tatar Sunda baris berpotensi pikeun beuki kaleungitan tapak kesejarahannya. Masalahna nyaéta, mampukah masarakat Sunda ngarobah paradigmanya pikeun melemparkan kamangsa anu leuwih laér katukang ngaleuwihan tapak Pajajaran sarta Siliwanginya?.
Sebutan Sunda pikeun ngaran karajaan di Tatar Sunda anu nyokot ti gurat turunan Terusbawa rada kurang pas lamun dikaitkeun kalayan kesejarahan Sunda anu sabenerna. Istilah Sunda geus dipikawanoh saméméh dipaké ku Terusbawa, komo prasasti Keusik Muara anu menunjukan warsih 458 Saka (536 M) geus nyebutkeun ayana raja Sunda. Sacara logika pohara wajar lamun ditapsirkeun yén istilah Sunda geus dipaké saméméh warsih kasebut, alatan prasasti dimaksud tinangtu henteu dijieun langsung pas pisan kalayan istilah Sunda kapanggih. Sarta prasasti kasebut henteu nandakeun dimimitianana entitas Sunda, tapi ngan ngajelaskeun, yén memang geus aya pangawasa Sunda anu ngawasa dina wayah éta.
Istilah Tarumanagara dimungkinkan dilarapkeun pikeun ngaran karajaan Sunda anu aya di tepi kali Citarum. Nurutkeun sawatara vérsi, istilah Sunda dipaké sabot Ibukota Tarumanagara dipindahkan ka wewengkon Bogor. Lamun waé aya patalina antara Tarumanagara jeung Salakanagara, kamungkinan badag istilah Sunda ogé geus dipaké pikeun ngaran karajaan wewengkon atawa tapak budaya manusa anu aya di dataran Sunda.
Instilah Sunda (Sundapura) saméméhna kungsi dipaké ku Purnawarman minangka puseur pamaréntahan. Tarumanagara lekasan pasca maotna Linggawarman (669 M). Terusbawa nyaéta minantu Linggawarman nikah jeung Dewi Manasih, putrinya. Tarusbawa dinobatkan kalayan ngaran Maharaja Tarusbawa Darmawaskita Manunggalajaya Sundasembawa. Ti dieu para nu nulis sajarah Sunda umumna nyatet dimimitianana pamakéan ngaran karajaan Sunda. (***)
Asal Bacaan:
Kabudayaan Sunda (Hiji Pendekatan Sajarah) - Jilid 1, Edi S. Ekadjati, Pustaka Jaya – Bandung, Citakan Kadua – 2005.
Rintisan Penelusuran Mangsa Tiheula Sajarah Jawa Kulon, Jilid 2 sarta 3, Tjetjep, SH dkk, Proyék Penerbitan Sajarah Jawa Kulon Pamaréntah Propinsi Wewengkon Tingkat I Jawa Kulon.
Eden In The East (Surga di Wétan), Stephen Oppenheimer, PT. Ufuk Publihishing House, Jakarta 2010
Atlantis The Lost Continent Finally Found, Aryo Santos, PT. Ufuk Publihishing House, Jakarta 2010


text:
Sajarah
Daptar raja Pajajaran
Keruntuhan
Asal
Tempo ogé
Catetan Sajarah
Ti catetan-catetan sajarah anu aya, boh ti prasasti, naskah kuna, boh catetan bangsa deungeun, dapatlah disusud tapak karajaan ieu; antara séjén ngeunaan wewengkon karajaan sarta ibukota Pakuan Pajajaran. Ngeunaan raja-raja Karajaan Sunda anu maréntah ti ibukota Pakuan Pajajaran, aya béda runtuyan antara naskah-naskah Babad Pajajaran, Carita Parahiangan, sarta Carita Waruga Guru.
Sajaba naskah-naskah babad, Karajaan Pajajaran ogé ninggalkeun sajumlah tapak titilar ti mangsa katukang, kawas:
Prasasti Batu Tulis, Bogor
Prasasti Sanghyang Tapak, Sukabumi
Prasasti Kawali, Ciamis
Tugu Jangji-pasini Portugis (padraõ), Kampung Tugu, Jakarta
Taman perburuan, anu ayeuna jadi Kebon Raya Bogor.
Daptar Raja Pajajaran
Sri Baduga Maharaja (1482 – 1521), bertahta di Pakuan (Bogor ayeuna)
Surawisesa (1521 – 1535), bertahta di Pakuan
Ratu Dewata (1535 – 1543), bertahta di Pakuan
Ratu Sakti (1543 – 1551), bertahta di Pakuan
Ratu Nilakendra (1551-1567), ninggalkeun Pakuan alatan serangan Hasanudin sarta anakna, Maulana Yusuf
Badan Mulya (1567 – 1579), dipikawanoh minangka Prabu Surya Kencana, maréntah ti Pandeglang.
Keruntuhan Karajaan Pajajaran
Karajaan Pajajaran runtuh dina warsih 1579 alatan serangan karajaan Sunda séjénna, nyaéta Kesultanan Banten. Lekasanana jaman Pajajaran ditandaan kalayan diboyongnya Palangka Sriman Sriwacana (singgahsana raja), ti Pakuan Pajajaran ka Keraton Surosowan di Banten ku pasukan Maulana Yusuf.
Batu ukuranana 200x160x20 cm éta diboyong ka Banten alatan talari pulitik ambéh di Pakuan Pajajaran mustahil deui dinobatkan raja anyar, sarta nandakeun Maulana Yusuf nyaéta penerus kakawasaan Sunda anu sah alatan buyut awéwéna nyaéta puteri Sri Baduga Maharaja. Palangka Sriman Sriwacana kasebut ayeuna bisa kapanggih di hareup urut Keraton Surosowan di Banten. Masarakat Banten nyebutkeunana Watu Gilang, hartosna mengkilap atawa berseri, sarua hartina kalayan kecap Sriman.
Waktu éta kira-kira aya sajumlah punggawa karaton anu ninggalkeun karaton tuluy menetap di wewengkon Lebak. Maranéhanana nerapkeun tata cara kahirupan mandala anu heureut, sarta ayeuna maranéhanana dipikawanoh minangka urang Baduy.


text:
Urang sunda mah pasti mikawanoh ka dalang nu
kreatif wantun nenggar kabiasaan dunya padalangan. sok matak
pikaserieun, buta dipepeg neupi ka utah ugeur kaluar jeung bukur-bukurna.
Asep
Sunandar Sunarya (lahir di Bandung, Jawa Kulon, ping 3 Séptember 1955
– ngantunkeun di Bandung, Jawa Kulon, 31 Maret 2014
dina yuswa 58 taun) manehna téh salah sahiji maestro
wayang golek di Indonésia. Minangka dalang wayang golek Asep Sunandar
Sunarya (di imahna sok kateulah disebut Abah, di dunya
"breaker" make ngaran landihan Eyang Abiyasa) Anjeunna konsisten
pisan, teu incah balilahan ngamajukeun pawayangan di jawa kulon.
Anjeunna téh ditakdirkeun jadi dalang ku dalang anu sajati
nyaeta Gusti Alloh. Manéhna kitu ngahiji pisan jeung dunya wayang
golek, makana teu aneh sabaraha pangajén demi pangajén, ti tingkat lokal, propinsi, nasional,
dugi ka manca nagara.
Tanpa jasa Asep
Sunandar Sunarya meureun Cepot teh moal sa-populer ayeuna, kalawan kreativitas sarta inovasina Manéhna junun ngaronjatkeun darajat
wayang golek anu dianggap seni kampungan ku sabagian jelema. Di
mana manéhna nyiptakeun wayang Cepot bisa mangguk-mangguk,
buta utah mie, Arjuna kalawan pakakas panahna, Bima kalawan gadana,
kitu ogé kalawan pakéan wayangnya nu sakitu
genjreng-na.
Materi sarta ketenaran manéhna meunangkeun
alatan hasil bajoang "teu luput kaanginan teu gedar
kahujanan" kalawan nyanghareupan sagala rupa dinamika kahirupan nu
lolobana matak pitugeunaheun. loba jelema nu henteu weruh yén lalampahan dina profesina
teh sakiu rumitna. Kalayan dina mimiti karirna mindeng meunangkeun kritikan ti sagala
rupa golongan utamina ti ramana (Abah Sunarya)
“Satiap bérés pagelaran
wayang, Abah sok ngomong ceunah: “goréng” (awon) naon wae anu ku
kuring dilakukeun. Abah téh sepuh nu pelit , ahéngna ngan sabot kuring ngadalang kalawan aya
lawakan, sarta Abah nyaksian, Anjeunna seuri. Pikeun kuring sapeureusna naon
ogé kritikan Anjeunna, ku kuring di jadikan pecut ku
kituna malah bisa ningkatkeun kreatifitas sarta inovasi. Kuring jadi ayeuna
teh alatan" ayana poé kamari. ceuk Asep.
Leuwih laér Asep ngomong:
“Kuring kudu ngahaturkeun nuhun ka sing saha waé anu geus ngritik, rék
didasaran ku ngéwa atawa nya’ah, pék téh teuing. Sajaba ti Éta, meureun perlu ogé
kuring nendeskeun yén naon rupa kréativitas jeung inovasi anu ku
kuring dilakukeun, dina raraga narékahan sangkan seni Sunda wayang
golék anu mibanda ajén adi luhung, tetep bisa hirup disagala jaman,
kaasup dijaman kiwari anu gening batan sakitu loba peunteun seni katut budaya deungeun
anu asup ka Indonésia pon kitu deui karasa ku urang Sunda. Atuh meureun
mun wayang golék teu dimumulé kujalan inovasi mah tangtu jajar kadéséh
kubudaya deungeun téh. Nudipigusti ku Kuring mah ngan Gusti, séjén pakem, séjén wayang
golék, séjén tali paranti. Sapamanggih Kuring pakem wayang golek séjén perkara anu
statis komo kudu disakralkeun mah, séjén! Ngan disisi séjén,
kuring ogé kudu méré atawa nyadiakeun lolongkrang pikeun saha waé anu miboga
pamadegan anu teu sajalan jeung pamanggih kuring, mangga téh teuing. Teu aya
guna jeung manfaatna mutuskeun silaturahmi alatan pakem jeung hal séjén
anu sifatna multitafsir. Naon anu dilakukeun ku Kuring, ngaropéa
wayang golék ku jalan inovasi, lantaran Kuring yakin yén
euyeub pisan niléi-niléi kamanusaan katut Katuhanan dina seni Sunda wayang
golék. Kumangrupa anu mere aprésiasi kana naon anu ku Kuring dilakukeun, Éta
mah hak balaréa séwang-sewangan,da kuring mah darma diajar, atuh
ngadalang gé darma diajar,” kedalna.
Ti Asep Sukana Jadi Asep Sunandar Sunarya
Ngimpi nyaéta hiji misteri anu multi
tafsir lolobana jelema nganggap hal éta minangka kembang saré tapi henteu saeutik ogé anu beranggapan yén ngimpi nyaéta medium Pangéran "Nepikeun"
pengetahuan-na ka manusa, sarta anu ngaranna tafsir éta pastina loba vérsi. Urang henteu kungsi paham sacara detil naon hubunganana antara ngimpi kalawan kanyataan.
Tapi ieupisan kanyataan anu dialaman saurang Ibu diwarsih 1955 di Kampung Giriharja Bandung. Manéhna ngaranna Tjutjun
Jubaedah (dawam digeroan Ambu Tjutjun), pamajikan saurang dalang kaceluk dina mangsana nyaéta Abeng
Sunarya (dawam digeroan Abah Sunarya). Salaki Pamajikan ieu dikarunia
13 jelema anak:
- Suherman
Sunarya
- Ade
Kosasih Sunarya
- Miktarsih
Sunarya
- Otah
Saodah Sunarya
- Ilis
Sunarya
- Nanih
Sunarya
- Asep
Sunandar Sunarya (Sukana)
- Imas
Sunarya
- Iden
Subrasana Sunarya
- Nunuk
Sunarya
- Permanik
Sunarya
- Ugan
Sunagar Sunarya
- Agus
Sunarya
Ieu
pisan salah sahiji épisodeu tautan antara ngimpi kalawan kalahiran. Sabot umur kandungan
Ambu Tjutjun menginjak bulan katujuh Manéhna ngimpi yén lamun anak anu ke-7 dina kandunganna lahir mangka henteu kaci dibéré ngaran.
3 Séptember 1955 Ambu Tjutjun ngababarkeun putra ke-7 saurang anak lalaki. kainget baris ngimpi
manéhna mangka jabang orok kasebut henteu dibéré ngaran.
Teuing naon hubunganana antara ngimpi kasebut kalawan niat Abah
Sunarya sabab menginjak umur 15 bulan sanggeus lahir,
sang jabang orok "dibikeun" ka adina Abah anu ngaranna Ibu
Eja (akrab digeroan Ma Jaja) anu pareng tacan dikaruniai anak. Saprak waktu éta hak asuh
sang orok jadi tanggung jawab Ma Jaja (landian sang Bibi pikeun si Orok)
Alatan sang Orok henteu ngaranna tangtu aya kasalempang ka
diri Ma Jaja lamun tatanggana nanyakeun perihal ngaran Orok kasebut. Pikeun nyiasatina mangka Ma
Jaja berfikir teuas nepika mecenghul ideu Sukana nyaéta sarupaning akronim ti Basa Sunda anu hartosna sa resep na
(sesukana). saterusna Sukana jadi sarupaning "ngaran" pikeun Orok kasebut. Ideu ieu datang minangka "jalan tengah" atawa solusi
jitu sabab ku cara kawas éta Ma Jaja henteu ngarémpak naon anu diamanatkan ku rakana.
Salah
sahiji sebutan pikeun lalaki digolongan masarakat Sunda nyaéta Asep
(digigireun / sabeulah Encep atawa Ujang). Jadilah saterusna sang orok biasa disebut Asep
Sukana. Ampir kawas lolobana barudak séjénna dina jaman éta,
Asep leutik gumbira pisan kalawan dongeng atawa kawih anu sok
mepende lamun nyanghareupan saré. Sajaba ti éta, Asep leutik geus nempokeun kesukaanna ka rupa-rupa sato peliharaan, kawas ucing, anjing, manuk sarta kotok. saking nyaah na dina sato Asep leutik mere
ngaran sato-sato éta salah sahijina anjingna anu hideung polos
dibere ngaran Lutung.
Ka
diri Asep nyérélék getih seni ti Bapana. Dimimitian saprak umur 7 warsih ( kelas 1
SD) minat Asep ka wayang golek geus mimiti tumuwuh. Sajaba karna
faktor turunan ogé memang dina jaman éta pagelaran seni Wayang
Golek masih digandrungi ku masarakat. Ogé, dina waktu éta tacan aya "saingan" ti jenis seni séjénna sakumaha lumangsung dina jaman ayeuna. Bakat Sukana leutik manéhna perlihatkan kalawan kegemarannya nyieun wawayangan ti régang-régang tangkal anu murag, taneuh liat, sarta daun sampeu.
Asep
Sukana anu hirup dipepende Ma Jaja, tangtu waé nganggap yén Ma
Jaja nyaéta Ibu kandunganna sorangan. Pang kurang salila 16 warsih Asep
Sukana henteu kungsi nyaho yen saha saéstuna kolot kanduna. Tapi berkat kawijakan ti Ma
Jaja mangka pamustunganana Asep nyaho saha rama sarta ibu
kandungna. Mangka dina hiji kasempetan, Ma Jaja, Abeng
Sunarya, sarta Tjutjun Jubaedah papanggih,
kabongkar saterusna asal-usul atawa silsilah kulawarga anu sebernarna.
Hiji sabot waktu Asep
Sukana manggung di Luragung, manéhna ngadalang beurang poé (ngabeurangan) sedengkeun dina peuting poéna anu jadi dalang nyaéta Abah
Sunarya, mangka waktu éta pisan Abah Sunarya
berujar:"Ngewa ngaran Sukana, ganti ku Sunandar!" Saprak waktu éta
pisan Asep Sukana robah jadi Asep Sunandar, sedengkeun ngaran Sunarya mangrupa ngaran Bapana anu saterusna dipakéna. Hal ieu sawajarna lumangsung di Masarakat Sunda hususna, di
mana ngaran bapa mindeng dipaké ditukang ngaran anakna.
"Apalah hartina hiji ngaran tanpa Karya"
Asep Sunandar.
Tangtu loba ékol naha manéhna nampa rupa-rupa pangajén kasebut. Anu écés mustahil aya pangajén tanpa prestasi sarta mustahil aya prestasi tanpa karya. Ti berkarya saterusna berprestasi tangtu mangrupa tangga pangsoranganna, sarta tangga ieu ngan meureun diliwatan atawa dihontal lamun dinana aya inovasi ti wanda kreativitas anu dilakonanana. Hartina,
Asep henteu ngan saukur berkarya tapi leuwih laér ti éta manéhna berkarya dibiruyungan inovasi sarta kreativitas. Hartina ogé,
karya Asep henteu stagnan melainkan dinamis, terus nuturkeun perkembangan sarta tungtutan jaman,
ngindung kawaktu mibapa kajaman.
Sajaba pangajén Individu Paduli Talari,
Asep ngabogaan pangajén luhur kabéh kreativitasnya éta, diantarana 1978
Asep Sunandar Sunarya junun menyandang jawara Dalang
Pinilih I tingkat Jawa Kulon dina Binojakrama
padalangan di Bandung. selang opat warsih saterusna nyaéta diwarsih 1982,
terpilih jadi deui jawara pinilih I deui di Bandung. saprak 1982-1985
Asep Sunandar Sunarya rékaman kaset ku SP Record, sarta Wisnu
Record. Sarta dina warsih 1985, manéhna dinobatkan minangka Dalang Jawara UMUM tingkat Jawa Kulon dina Binojakrama
Padalangan di Subang, sarta manéhna ngabogaan hak memboyong
Bokor Kencana minangka lambang supremasi padalangan Sunda Jawa Kulon.
1986,
Asep Sunandar Sunarya meunang mandat ti pamaréntah minangka duta kasenian, pikeun hiber ka Amérika Sarikat. Dina warsih anu sarua, 1986, Dian Record mimiti ngarékam karya-karya Asep Sunandar dina wangun kaset pita.
1993,
Asep Sunandar Sunarya dipénta ku Institut International De La Marionnette di Charleville, Perancis, minangka dosen rongkah salila dua bulan, sarta dibéré gelar profesor ku masarakat akademis Perancis.
Warsih 1994,
Asep Sunandar Sunarya mimiti pentas di luar nagari, antara séjén di; Inggris, Walanda,
Swiss, Perancis, sarta Belgia, sanggeus éta, nyaéta 1995, manéhna ,mendapat pangajén béntang Satya
Lencana Kabudayaan. Nepika ayeuna, henteu kurang ti 100 albeum rékaman (kaasup bobodoran) anu geus dihasilkeun Asep
Sunandar Sunarya. komo salah sahiji station tv swasta ogé kungsi nyieun program husus Asep dijudulan Asep
Show.
Sahenteuna éta
pisan sawatara pangajén formal anu kungsi dihontal Asep. Henteu terhitung rupa-rupa pangajén nonformal, boh anu datang ti perseorangan boh kelembagaan.
Ti kabéh éta, dina kesehariaanana,
Asep angger Asep anu hirup saderhana, maké sarung, sarta bari
sila, sarta "macangkrama" kalawan domba-domba peliharaanana.
Bener henteuna Asep
Sunandar Sunarya bisa disebut sang Maestro(?), tangtu lain anjeunna
anu kudu némbalan manéhna. Ngan masarakat (penggemar wayang
golek sarta pemerhati wayang sahenteuna anu bisa meunteun
manéhna). Tangtu waé pameunteunan ieu ngarujuk ka sajumlah karya anu geus dihasilkeunana. Anu écés salah
sahiji stationtv sempet ngarékam tapak lalampahan saurang Asep dina format acara "Maestro" sawatara warsih anu tuluy.
Fakta menunjukan yén jam hiber manggungnya cukup mencengangkan komo kira-kira 19985-1990-an, manéhna remen
ogé kudu manggung 40 kali perbulannya.
Dina umur 17 warsih Asep
Sunandar Sunarya nikah ka Euis Garnewi (16 warsih) saurang Pesinden
juaga anak saurang Camat. Ti pernikahannya éta Asep
dikaruniai 1 budak awéwé sarta 2 budak lalaki nyaéta: Mae
Saroh, Dadan Sunandar, sarta Dani. Tapi nasib teu bisa ditampik,
perkawinan maranéhanana ngan tahan nepi
ka 7 warsih, maranehna ogé sapuk pikeun pirak sacara alus-alus.
Gusti Allah nepungkeun Asep jeung Elas Sulastri(18 warsih) saurang Gadis asal Lembang Jawa Kulon, warsih 1978, waktu éta umur Asep
23 warsih. Ti pernikahanana nu kadua, Asep dikarunia
budak lalaki sarta 2 budak awéwé nyaéta: Dinar
Mustika, Elin, sarta Gina Tridasanti. Tapi, kitu
deui jalan hirup euweuh anu nyangka.
Pernikahannya jeung Elas kandas ditengah jalan. Umur pernikahanana jeung Elas
Sulastri ngan lumangsung 6 warsih. Dina umur 29 warsih Asep nikah deui jeung Ati
(20 warsih) saurang Gadis asal Rancaekek Bandung Jawabarat. Ti pernikahannya jeung Ati
lahirlah saurang anak lalaki anu dibéré ngaran Cipta Déwa atawa mindeng digeroan Ito. Dina warsih anu sarua,
Asep nikah deui kalawan gadis asal Cangkuang ngaranna Sumirat
(minangka pamajikan kadua), ti pernikahannya jeung Sumirat
lahirlah saurang anak lalaki anu diberinama Gunawan
Wibiksana. Ieu pisan jalan kahirupan Asep. Sarua sakali anu bersangkutan henteu kungsi weruh yén dirina kudu ngawayuh.
Warsih 1985 waktu Asep umurna 31, Manéhna terpikat
gadis geulis ti Cianjur Kadupandak anu ngaranna Nenah
Hayati(15 warsih). Pasamoanana dimimitian waktu Asep keur pentas di Wewengkon kasebut. Pondok carita pamustunganana maranéhanana sapuk pikeun menjalin
tali kaasih, anu saterusna nikah dina tanggal 4 Maret 1985.
Kadua pamajikanana anu dimadu kasebut dangan
rela kudu melangsungkanperceraian minangka jalan terbaiknya sanggeus nyaho Salakina geus nikah deui kalawan gadis geulis anu anyar lulus ti SMP. Ti pernikahan kasebut lahirlah6 jelema anak lalaki: Batara Sena,
Gysta Gumilar Agustina, Yogaswara Sunandar, Sunan Purwa Aji, Aria Sadewa, sarta Maulana
Yusuf. nepi ka ayeuna ngan hiji Pamajikan anu hirup saimah jeung Asep. Hirup sarta jalan kahirupan hiji jalma memang jadi rusiah Pangéran. "Euweuh..
Euweuh nu nyaho manusa mah soal jodo, pati, bagja katut cilaka. kitu
deui jeung Uing, ah teu nyangka wé sagala rupana ogé, geus kieu wé kuduna, da mémang kieu gening kanyataanana. teu Dalang, teu Présidén, teu Hancip, teu Ajengan teu
saha, ari ceuk nu Maha Sutradara kudu A na pasti kajadian
A. Aaaaah tarima wé ku kasadaran da sagala gé teu hayang komo
embung". Ceuk Asep.
Dalang
kondang ieu ngabogaan riwayat panyakit jantung sarta rencana
mah baris dibawa ka hiji Rumah sakit di Singapura pikeun berobat. Tapi takdir ngomong séjén, dina tanggal 31 Maret 2014,
Asep Sunarya maot dina perjalanan nuju ka Rumah
sakit Al-ihsan Bandung.
Diropea ti wikipedia kalawan Référénsi :
Dalang
Asep Sunandar Sunarya wafat, Kabarpop.co. Diaksés 1 April 2014.


text:
Wikipedia:Kawijakan
Wikipédia miboga kawijakan jeung tungtunan nu mantuan urang sadaya pikeun ngarojong tujuan balaréa:
- Tujuan urang sadaya dina Wikipédia nyaéta pikeun nyadiakeun énsiklopédia bébas nu saéstuna, énsiklopédi nu pangrohakana dina sajarah, dina harti lega jeung jerona. Urang saréréa ogé miharep supaya Wikipédia jadi sumber nu dipercaya.
Palanggeran dina Wikipédia bisa robah ngaluyukeun waktu. Éta hal ilahar kajadian dina Wikipédia yén hiji aturan bisa dipadungdengkeun dina kaca sawalana. Sing saha waé bisa ilubiung. Wikipédia miboga saeutik aturan jeung lilinggeran nu ditarima ku umum tur dianggap rada penting, atawa perlu, ku nu ngadegkeun proyék katut pamilonna. Ieu hal baris mantuan urang sorangan pikeun ngahontal naon anu jadi tujuan urang sadaya. Kacida pentingna urang sadar yén sabagéan aturan bisa robah ku sabab Wikipedia téh masih mekar jeung ngeureuyeuh kéneh. Sedengkeun sawaréhna deui geus ditarima turta henteu dianggap kontrovérsial ku kalolobaan anggota heubeul Wikipédia.
Kawijakan nu geus ditarima sacara umum[édit sumber]
- Jauhan beurat sabeulah. Artikel perlu ditulis tina juru panenjoan netral, nu hartina artikel bisa ngawakilan panenjoan ti juru nu beda sacara adil tur bersimpati.
- Ulah ngalanggar hak cipta. Wikipedia mangrupakeun ensiklopedi bebas nu dilisensikeun kalayan sarat Lisensi Dokumentasi Bebas GNU. Nyalin hiji karya nu sejen tanpa idin nu nyekel hak ciptana ngancam objektivitas kami pikeun ngabina ensiklopedi bebas nu bisa disebarkeun kalayan bebas, tur bisa ngabalukarkeun masalah hukum keur proyek ieu. Mangga tingali Hak cipta Wikipedia pikeun informasi salajengna.
- Wikipedia mangrupakeun ensiklopédi. Proyék ieu husus keur kamekaran ensiklopédi. Jejer séjén nu teu saluyu kudu dipindahkeun ka proyék Wikimedia liana atawa dihapus. Tingali Wikipédia lain ....
- Pihormat kontributor sejen. Nu nyumbang daratang tina rupa-rupa kasang tukang, kabudayaan, katut nagara, sarta boga pandangan nu bareda. Ku cara ngaladenan nu sejen kalawan hirmat, urang bisa rereongan kalayan efektif dina ngabina ensiklopedia ieu. Pikeun padoman, mangga tingali Etika. Ulah nulis hal-hal nu bisa ngaganggu kaharmonisan urang sarerea. Ulah oge nulis hal-hal nu nyigeung parasaan tur nyigeung SARA.
- Boga sikep anu sopan santun. Ulah nulis hal-hal anu ngalanggar tata susila. Lamun hayang nulis fenomena ngeunaan hal ieu, coba pikeun nulis nu umum wungkul tur ulah museurkeun kana detil-detil anu jarorang. Lamun hal ieu dilanggar, karya Anjeun bakal dipupus tur Anjeun baris diblokir.
- Ngilu kana kabiasaan. Ku jalan tumut kana kabiasaan urang bisa ngahasilkeun ensiklopedia anu konsisten tur gampang dipake:
- Aturan ngédit (Kumaha ngédit artikel)
- Kabiasaan ngaranan (Kumaha ngajudulan artikel)
- Disambiguasi (Kumaha ngaréngsékeun masalah judul)
- Aturan maké gambar (Kumaha ngamuat gambar)
- Aturan ngahapus (Iraha tur kumaha hiji artikel dihapus)
- Aturan panangtayungan (Iraha tur kunaon hiji artikel ditangtayungan)
- Sababaraha kasalahan nu umum dina Wikipedia, informasi mangpaat keur nu anyar datang.
Esai séjénna sarta sawala ngeunaan Wikipedia[édit sumber]
- (en) The Meta-Wikipedia site contains many articles about Wikipedia and related topics in a more editorial style.
- (en) Creating how-to articles in Wikipedia.


text:
Tapi, barang tepi ka buruan imah Pa Tani, Sakadang Monyét kacida kagétna. Ari sababna, Sakadang Kuya téh katémbong jiga anu bungah pisan. Malah maké jeung hahariringan sagala. Teu tulus arék mupuas téh.
“Aya naon Sakadang Kuya, katémbongna téh bet bungah-bungah teuing?” Sakadang Monyét nanya.
“Ih, atuda rék teu bungah kumaha. Isukan téh uing rék dikawinkeun ka anakna Pa Tani?”
“Rék dikawinkeun?”
“Enya, rék dikawinkeun!”
“Ka anakna Pa Tani?”
“Enya, ka anakna Pa Tani anu geulis téa geuning. Awakna lenjang, buukna panjang, deuh … sugan mah,” ceuk Sakadang Kuya bari pepeta, metakeun awéwé geulis.
Sakadang Monyét ngahuleng teu percaya.
“Ah, piraku?”
“Maenya teu percaya kénéh baé, sakitu jelas tanda-tandana. Ayeuna téh Ambu Tani jeung anakna keur ka pasar, rék balanja keur olah-olah hajat isukan. Ari Pa Tani keur néang lebé,” ceuk Sakadang Kuya, kalem.
“Paingan atuh tadi arindit,” ceuk Sakadang Monyét. “Alus milik Sakadang Kuya mah.”
Sakadang Kuya teu némbal, kalah terus hahariringan.
Sanggeus ngahuleng salila-lila, pok Sakadang Monyét nyarita lemah-lembut, “Kieu Sakadang Kuya, urang téh asa lain sapoé dua poé sosobatan téh, nya.”
“Enya, ari kitu?”
“Kumaha upama urang hilian baé. Uing anu dikurungan, Sakadang Kuya di luar. Hartina Sakadang Kuya bisa bébas, rék balik ka imah heug, atuh rék cicing baé di dieu teu nanaon,” ceuk Sakadang Monyét.
“Upama kitu mah anu dikawinkeunana gé meureun anjeun, nya? Ih, embung teuing ari kitu mah! Anak Pa Tani téa, keur geulis téh bageur deuih,” témbal Sakadang Kuya.
“Emh, Sakadang Kuya mah kawas lain ka sobat baé. Uing ogé hayang atuh ngarasakeun kabagjaan saperti anjeun ayeuna,” ceuk Sakadang Monyét ngarenghik.
Sakadang Kuya keukeuh embung, Sakadang Monyét keukeuh hayang. Lila pakeukeuh-keukeuh. Antukna mah Sakadang Kuya téh ngomong, “Nya atuh ari hayang-hayang teuing mah, Sakadang Monyét, heug baé. Ngan saméméh anjeun asup kana ranggap, alungkeun heula uing ka leuwi. Lain ku nanaon, bisi anakna Pa Tani kuciwa, da geuning katénjona mah bogoheun pisan ka uing téh. Emh, pileuleuyan, Nyai, lain Akang teu bogoh, ngan ieu mah bakating ku béla ka nu jadi sobat wé.”
Ngadéngé omongan Sakadang Kuya kitu, Sakadang Monyét kacida bungahna. Teu talangké deui, Sakadang Kuya dikaluarkeun tina ranggap, tuluy dipanggul, rigidig dibawa lumpat ka leuwi. Nepi ka leuwi, lung baé Sakadang Kuya dialungkeun. Manéhna gura-giru balik deui ka imah Pa Tani. Sup kana ranggap, ngurungan manéh di pipir imah Pa Tani.
Bada magrib anu geus ti pasar téh kakara baralik. Teu lila, Pa Tani ogé datang. Langsung arasup ka imah, teu ulak-ilik heula kana ranggap, anu eusina geus lain Sakadang Kuya, tapi Sakadang Monyét.
Isukna, isuk-isuk pisan Pa Tani geus kaluar ti imahna.
“Nyai, pangmawakeun bedog ka dieu, urang meuncit kuya téa!” ceuk Pa Tani ka anakna.
Gebeg, Sakadang Monyét kacida kagétna ngadéngé omongan Pa Tani kitu téh. Geuning Sakadang Kuya téh rék dipeuncit, lain rék dikawinkeun, boro ku aing digenténan, ceuk pikirna.
“Bisi mintul mah asah heula bapana,” ceuk Ambu Tani.
“Heug, ka dieukeun atuh batu asahanana!”
Teu lila gesruk-gesruk kadéngé anu ngasah bedog. Karasana ku Sakadang Monyét mah meni geus asa gérésél-gérésél baé éta bedog téh kana beuheungna. Manéhna manggih akal, tuluy baé papaéhan. Awakna dijegerkeun.
Torojol anak Pa Tani ka dinya. Ngilikan ranggap, ngilikan eusina. Kagét, pédah eusina lain kuya, tapi monyét.
“Bapa, geuning kuya téh euweuh!” anak Pa Tani ngagorowok.
“Naon Nyai, kuya euweuh?” ceuk Pa Tani bari nyampeurkeun.
“Aya ogé monyét, geus paéh deuih. Tuh, awakna ogé mani jeger!”
“Heueuh geuning!” ceuk Pa Tani bari mukakeun ranggap. Monyét dicokot. Tuluy dibalangkeun sataker tanaga. Barang keuna kana taneuh, Sakadang Monyét hudang, berebet lumpat tarik pisan, asup ka jero leuweung. Kalacat baé naék kana tangkal anu jangkung.
Pa Tani jeung anakna ngan ukur bisa olohok.